hotchpotch/miracl-hf-unified huggingface dataset:
สูญญากาศ (เพลงซิลลี่ ฟูลส์)
สูญญากาศ เป็นซิงเกิลในปี พ.ศ. 2555 ของวงดนตรีซิลลี่ ฟูลส์ โดยมี วอร์เนอร์มิวสิคไทยแลนด์ เป็นผู้จัดจำหน่าย ประพันธ์เนื้อร้องโดย บอย โกสิยพงษ์ ทำนองโดย จักริน จูประเสริฐ และเรียบเรียงโดย ซิลลี่ ฟูลส์ โดยเพลงเน้นแนวอะคูสติกส์
มิวสิกวีดิโอนี้ และเผยแพร่ในยูทูบ วันที่ 11 เมษายน พ.ศ. 2556 โดยมีนางเอกเป็นน้องสาวของ แจสมิน มาร่วมแสดงด้วย มีเนื้อหาเกี่ยวกับอาการตอนคนเราคบกันไปนานๆ อาจจะเริ่มเบื่อกัน อาจไม่ค่อยได้คุยกันแล้ว แล้วจะทำยังไงเพื่อจะแก้ปัญหานี้ให้ได้
เพลง สูญญากาศ ได้คว้าอันดับ 11 ของชาร์ตเพลง Seed Chart Top 20 ในปี พ.ศ. 2555 และอันดับ 32 ของชาร์ตเพลง 95.5 FM Virgin Hitz CHART TOP 40 ประจำวันที่ 13 พฤษภาคม พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล
เก็กคังวอลเลย์บอล
เก็กคังวอลเลย์บอล () เป็นนิตยสารวอลเลย์บอล ที่ออกโดยนิฮงบุนกะพับลิชชิง นิตยสารนี้มีชื่อย่อคือ สึกิวอลเลย์ (月バレ)
ค.ศ. 1947 ยุทะกะ มะเอะดะ ได้จัดพิมพ์นิตยสารของสมาคมกีฬาวอลเลย์บอลแห่งประเทศญี่ปุ่น ครั้งแรกในชื่อ "VOLLEYBALL (วอลเลย์บอล)" ซึ่งตรงกับปีที่มีการก่อตั้งสหพันธ์วอลเลย์บอลนานาชาติ และตั้งแต่ ค.ศ. 1973 นิตยสารนี้ได้เป็นสื่อสิ่งพิมพ์เพียงรายการเดียวที่มีอยู่ของนิฮงบุนกะพับลิชชิง โดยเป็นนิตยสารวอลเลย์บอลที่มีประวัติความเป็นมายาวนานที่สุด และยังคงดำเนินเคียงคู่ร่วมกับประวัติศาสตร์ของวอลเลย์บอลในประเทศญี่ปุ่น
นิตยสารนี้รายงานผลการแข่งขันวอลเลย์บอล ทั้งในระดับตั้งแต่ทีมชาติ, วี.ลีก, มหาวิทยาลัย, มัธยมปลาย และมัธยมต้น ตลอดจนครอบคลุมข้อมูลจากต่างประเทศรวมถึงวอลเลย์บอลชายหาด รวมถึงในบางโอกาสจะมีการเปิดตัวในฉบับพิเศษ
อุทยานกีฬาสิงคโปร์
อุทยานกีฬาสิงคโปร์ (; ) เป็นศูนย์กีฬาขนาดใหญ่อันดับที่ 1 ของประเทศสิงคโปร์ เริ่มก่อสร้างในปี ค.ศ. 2010 แล้วเสร็จในปี ค.ศ. 2014
ในปี ค.ศ. 2015 ศูนย์กีฬาแห่งนี้จะใช้เป็นสถานที่จัดกีฬาซีเกมส์ ครั้งที่ 28 ที่สิงคโปร์เป็นเจ้าภาพ โดยพิธีเปิดและปิดจะจัดที่สนามกีฬาแห่งชาติสิงคโปร์
สนามกีฬาแห่งชาติสิงคโปร์
สนามกีฬาแห่งชาติสิงคโปร์ (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์ สร้างทดแทนสนามกีฬาแห่งชาติเดิมที่เปิดใช้มาตั้งแต่ ค.ศ. 1975 ตัวสนามสามารถปรับให้เข้ากับการแข่งขันกีฬาชนิดต่างๆ รวมถึงเป็นสนามที่มีหลังคาเลื่อนเปิด-ปิดได้ นับเป็นสิ่งก่อสร้างทรงโดมที่มีขนาดใหญ่ที่สุดในโลก สนามนี้มีความจุทั้งหมด 55,000 ที่นั่ง
ในปี ค.ศ. 2015 สนามกีฬาแห่งนี้เป็นสนามกีฬาหลักของซีเกมส์ 2015
สนามกีฬาในร่มสิงคโปร์
สนามกีฬาในร่มสิงคโปร์ (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์
ในปี ค.ศ. 2011 สนามกีฬาแห่งนี้เป็นสนามกีฬาหลักของกีฬาโรงเรียนอาเซียน 2011
แพนอาหรับเกมส์ 1953
แพนอาหรับเกมส์ 1953 การแข่งขันกีฬาแพนอาหรับเกมส์ครั้งที่ 1 จัดขึ้นที่อะเล็กซานเดรีย ประเทศอียิปต์ ระหว่างวันที่ 26 กรกฎาคม - 10 สิงหาคม ค.ศ. 1953
แพนอาหรับเกมส์ 1957
แพนอาหรับเกมส์ 1957 การแข่งขันกีฬาแพนอาหรับเกมส์ครั้งที่ 2 จัดขึ้นที่เบรุต ประเทศเลบานอน ระหว่างวันที่ 12 ตุลาคม - 27 ตุลาคม ค.ศ. 1957
แพนอาหรับเกมส์ 1961
แพนอาหรับเกมส์ 1961 การแข่งขันกีฬาแพนอาหรับเกมส์ครั้งที่ 3 จัดขึ้นที่คาซาบลังกา ประเทศโมร็อกโก ระหว่างวันที่ 24 สิงหาคม - 9 กันยายน ค.ศ. 1961
สนามกีฬาอนุสาวรีย์ริเวอร์เพลท
สนามกีฬาอนุสรณ์อันโตนิโอ เบสปูซีโอ ลิเบร์ตี หรือ สนามกีฬาอนุสาวรีย์ริเวอร์เพลท (,) เป็นสนามกีฬาขนาดใหญ่อันดับที่ 1 ของบัวโนสไอเรส ประเทศอาร์เจนตินา เริ่มก่อสร้างในปี ค.ศ. 1936 แล้วเสร็จในปี ค.ศ. 1938 เป้นสนามเหย้าของสโมสรฟุตบอลริเวอร์เพลต และฟุตบอลทีมชาติอาร์เจนตินา รวมถึงมีสถานะเป็นสนามกีฬาแห่งชาติของอาร์เจนตินาด้วย
ในปี ค.ศ. 2018 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2018 ที่อาร์เจนตินาเป็นเจ้าภาพ
ฮัน ยู-มี
ฮัน ยู-มี (; ; 5 กุมภาพันธ์ ค.ศ. 1982 — ) เป็นทั้งนักกีฬาวอลเลย์บอลชายหาด และวอลเลย์บอลหญิงทีมชาติเกาหลีใต้ ซึ่งเธอได้เป็นส่วนหนึ่งในการพาทีมชนะรางวัลเหรียญเงินของการแข่งขันเอเชียนเกมส์ 2010
ค.ศ. 2001 ฮัน ยู-มี ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่คิม ยอน-คยอง, ฮวัง ยอน-จู และฮัน ซง-อี จบมา)
ชัชชุอร โมกศรี
ชัชชุอร โมกศรี (เกิด 6 พฤศจิกายน พ.ศ. 2542) เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวตบหัวเสา ปัจจุบันสังกัด สโมสรพีเอฟยู บลูแคทส์ ที่ประเทศญี่ปุ่น
ชัชชุอร โมกศรี เป็นชาวจังหวัดบุรีรัมย์ บิดาของเธอชื่อชัย โมกศรี และมารดาชื่อสุบัน โมกศรี ชัชชุอรเข้ารับการศึกษาในระดับชั้นมัธยมศึกษาปีที่ 1 โรงเรียนเทศบาล 3 วัดไชนาวาส เมื่อวันที่ 16 พฤษภาคม พ.ศ. 2555 โดยมีความสามารถพิเศษทางด้านกีฬา ประเภทกีฬาวอลเลย์บอลตามโครงการส่งเสริมความสามารถพิเศษทางด้านกีฬา ของกองการศึกษา เทศบาลเมืองสุพรรณบุรี โดยที่นายเอกพันธุ์ อินทร์ใจเอื้อ นายกเทศมนตรีมีนโยบายส่งเสริมทางด้านกีฬาเพื่อพัฒนาทรัพยากรมนุษย์ ให้มีคุณภาพและสามารถใช้การกีฬาพัฒนาไปสู่อาชีพได้ ซึ่งชัชชุอร ในขณะนั้นได้เข้ารับการฝึกวอลเลย์บอลโดยมี อ.เฉลิมชาติ รุจิเชาว์ รองผู้อำนวยการโรงเรียนเทศบาล 3 วัดไชนาวาส เป็นผู้ดูแลและฝึกสอน โดยทางโรงเรียนได้ส่งทีมเข้าร่วมการแข่งขันในรายการวอลเลย์บอลทั้งระดับกีฬาท้องถิ่น ระดับภาค ระดับประเทศ อย่างต่อเนื่อง
สโมสรวอลเลย์บอลอยุธยา เอ.ที.ซี.ซี. เป็นทีมวอลเลย์บอลที่เข้าร่วมการแข่งขันลีกอาชีพในประเทศ โดยมี จรัล เนียมทับทิม และชำนาญ ดอกไม้เป็นผู้ฝึกสอน ได้เล็งเห็นแววความสามารถจึงได้นำมาพัฒนา แม้ด้วยวัยเพียง 14 ปี แต่ก็ไม่เป็นปัญหาเพราะสามารถเข้าร่วมฝึกซ้อมกับนักกีฬาคนอื่นในทีมได้เป็นอย่างดี จนสามารถพัฒนาขึ้นเป็นผู้เล่นตัวหลักให้กับสโมสรได้ และได้ลงทำการแข่งขันในเกมแรกของการเปิดฤดูกาลโดยพบกับทีมอุดรธานี
ในเดือนพฤษภาคม พ.ศ. 2558 ชัชชุอร ได้เข้าร่วมการแข่งวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 ที่จัดขึ้นที่ประเทศฟิลิปปินส์ ซึ่งทีมของเธอเป็นฝ่ายชนะทีมทีมชาติญี่ปุ่น ในรอบรองชนะเลิศด้วยคะแนน 3–2 เช็ต ส่วนในรอบชิงชนะเลิศ ทีมของเธอเป็นฝ่ายพ่ายทีมทีมชาติจีนด้วยคะแนน 3–1 เช็ต
ในปี พ.ศ. 2560 ชัชชุอร เข้าร่วมการแข่งวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017 ที่จัดขึ้นที่ประเทศไทย ซึ่งทีมของเธอได้อันดับที่ 2 โดยในรอบชิงชนะเลิศเป็นฝ่ายพ่ายทีมชาติญี่ปุ่นด้วยคะแนน 2–3 เช็ต นอกจากนี้เธอยังได้รับรางวัลตัวตบหัวเสายอดเยี่ยม ต่อมาชัชชุอร เข้าร่วมการแข่งวอลเลย์บอลหญิงชิงแชมป์สโมสรเอเชีย 2017 ที่จัดขึ้นที่ประเทศคาซัคสถาน ร่วมกับสโมสรวอลเลย์บอลสุพรีม ชลบุรี ซึ่งทีมของเธอได้รางวัลชนะเลิศเป็นฝ่ายชนะทีมสโมสรฮิซะมิสึสปริงส์ด้วยคะแนน 3–1 เช็ต และเธอยังได้รับรางวัลตัวตบหัวเสายอดเยี่ยม และในเดือนสิงหาคม เธอได้เข้าแข่งวอลเลย์บอลหญิงชิงแชมป์เอเชีย 2017 ที่จัดขึ้นที่ประเทศฟิลิปปินส์ ซึ่งทีมของเธอได้อันดับที่ 2 โดยในรอบชิงชนะเลิศเป็นฝ่ายพ่ายทีมชาติญี่ปุ่นด้วยคะแนน 2–3 เช็ต
ในเดือนพฤศจิกายน พ.ศ. 2560 ชัชชุอร ได้ทำหน้าที่ร่วมกับทีมโรงเรียนกาญจนาภิเษกวิทยาลัย สุพรรณบุรี ในการแข่งขันวอลเลย์บอลเยาวชน กฟภ ชิงชนะเลิศแห่งประเทศไทย 2560 ซึ่งชัชชุอรได้มีส่วนช่วยให้ทีมเป็นฝ่ายชนะทีมโรงเรียนกีฬานครนนท์วิทยา 6 ในรอบรองชนะเลิศด้วยคะแนน 3–2 เช็ต นอกจากนี้เธอยังได้รับรางวัลผู้เล่นทรงคุณค่าอีกด้วย
ในปี พ.ศ. 2561 ชัชชุอรได้เข้าศึกษาต่อระดับอุดมศึกษาที่สถาบันการพลศึกษา วิทยาเขตมหาสารคาม คณะศิลปศาสตร์
ทอฟ้า ผ้าไทย
ทอฟ้าผ้าไทย รายการโทรทัศน์ ค้นหานักออกแบบแฟชั่นผ้าไทย รายการแฟชั่นเรียลลิตี้ในรูปแบบเรียลิตี้โชว์ผ่านทางสถานีโทรทัศน์โมเดิร์นไนน์ รายการแรกในประเทศไทย เพื่อเฉลิมพระชนมพรรษา 80 พรรษา ของสมเด็จพระนางเจ้าสิริกิติ์ พระบรมราชินีนาถ จากความร่วมมือกันระหว่างภาครัฐ โดยกระทรวงวัฒนธรรม และ ภาคเอกชน โดยบริษัทธัมส์ อัพ มีเดีย ร่วมกับกูรู และ ไอดอลวงการแฟชั่น บันเทิงทุกแขนง โดยมี พิพิธภัณฑ์ผ้า ในสมเด็จพระนางเจ้าพระบรมราชินีนาถเป็นที่ปรึกษา เพื่อร่วมค้นหาสุดยอดนักออกแบบผ้าไทยที่มีคุณภาพมาประดับวงการแฟชั่นผ้าไทย
กรรณิการ์ ธิปะโชติ
กรรณิการ์ ธิปะโชติ เป็นนักกีฬาวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับไอเดีย-ขอนแก่น
ไชน่าแอร์ไลน์ เที่ยวบินที่ 120
ไชน่าแอร์ไลน์ เที่ยวบินที่ 120 (CI120) เป็นเที่ยวบินระหว่างประเทศในเส้นทางกรุงไทเป ประเทศไต้หวัน ไปยังเกาะโอกินาวะ ประเทศญี่ปุ่น เมื่อวันที่ 20 สิงหาคม 2550 หลังจากลงจอดบนที่หมายเพียง 6 นาที เครื่องบินเกิดไฟไหม้และระเบิดอย่างรุนแรง แต่ไม่มีผู้เสียชีวิต
ช่วงเช้าวันที่ 20 สิงหาคม เครื่องบิน โบอิง 737-800 ของสายการบินไชน่าแอร์ไลน์ พร้อมผู้โดยสาร 157 คน และลูกเรือ 8 คน ออกจาก ท่าอากาศยานนานาชาติไต้หวันเถาหยวนในกรุงไทเป และลงจอดที่ท่าอากาศยานนาฮะบนเกาะโอกินาวะเมื่อเวลา 10.27น. ตามเวลาท้องถิ่นของญี่ปุ่น แต่หลังลงจอดได้ไม่นาน นักบินได้แจ้งกับหอบังคับการบินว่าเกิดไฟไหม้ขึ้นที่บริเวณปีก จึงสั่งอพยพผู้โดยสารและลูกเรือทั้งหมดลงจากเคริ่องบินได้อย่างหวุดหวิด ก่อนที่เครื่องบินจะเกิดระเบิดอย่างรุนแรงในไม่กี่วินาทีถัดมาเมื่อเวลา 10.34น. ตามเวลาท้องถิ่นของญี่ปุ่น
เหตุการณ์ครั้งนี้ ผู้โดยสารและลูกเรือทั้ง 165 คนรอดชีวิตทั้งหมด มีเพียงผู้โดยสาร 2 คน ลูกเรือ 1 คน และเจ้าหน้าที่ภาคพื้นดินอีก 1 คนที่ได้รับบาดเจ็บ
หลังเกิดอุบัติเหตุ ไชน่าแอร์ไลน์สั่งให้ตรวจสอบเครื่องบิน โบอิง 737-800 ที่มีอยู่ในสายการบินทั้งหมด 11 ลำ และที่มีอยู่ในแมนดารินแอร์ไลน์อีก 2 ลำโดยทันที
จากการตรวจสอบพบว่าสลักบริเวณปีกหลุดไปทะลุถังน้ำมันเซื้อเพลิง โดยตัวสลักนั้นมีขนาด 10.4 มิลลิเมตร ซึ่งเล็กกว่าสลักทั่วไปซึ่งมีขนาด 14 มิลลิเมตร หากหัวสลักหลุดออกไป สลักดังกล่าวไม่สามารถยึดอยู่กับที่ได้ จึงหลุดเข้าไปทิ่มถังน้ำมันจนน้ำมันรั่ว อันเป็นสาเหตุทำให้เครื่องบินเกิดไฟไหม้และระเบิดในที่สุด
เอนิลิงกัส
เอนิลิงกัส () คือ กิจกรรมทางเพศซึ่งบุคคลหนึ่งใช้ปาก ริมฝีปาก ฟัน หรือลิ้นของตนกระทำต่อทวารหนักของอีกบุคคลหนึ่ง เพื่อกระตุ้นกามารมณ์ของบุคคลหลัง เอนิลิงกัสสามารถกระทำโดยผู้มีรสนิยมทางเพศแบบใดก็ได้
ในภาษาอังกฤษคำว่า anilingus มาจากคำภาษาละตินว่า "anus" (ตูด) + "lingere" (เลีย) Richard von Krafft-Ebing นักเพศวิทยาชาวเยอรมัน บัญญัติขึ้นในหนังสือเรื่อง "ไซโคพาเทียเซ็กชวลลิส (Psychopathia sexualis)" เมื่อปี 1886 กิจกรรมนี้ยังมีชื่ออื่นอีก เช่น anal–oral contact และ anal–oral sex ส่วนในภาษาปากมักเรียก rimming หรือ rim job
ในภาษาไทย เมื่อผู้ถูกกระทำเป็นชาย กิจกรรมนี้มักเรียกโดยภาษาปากว่า เลียตูดดูดไข่ หรือ ล้างตู้เย็น เพราะตู้เย็นเป็นที่ไว้ไข่ และไข่เปรียบถึงอัณฑะหรืออวัยวะเพศชาย เมื่อทวารหนักเป็นที่อยู่ของอวัยวะเพศชาย ทวารหนักจึงได้ชื่อว่า ตู้เย็น
เอนิลิงกัสยังเคยใช้เป็นวิธีลงทัณฑ์นักโทษในที่สาธารณะ ปรากฏในช่วงสงครามสามสิบปีตามที่ Hans Jakob Christoffel von Grimmelshausen นักเขียนชาวเยอรมัน บันทึกไว้ในหนังสือเรื่อง "ซิมพลิคัสซิมพลิซิสสิมัส (Simplicius Simplicissimus)" เมื่อปี 1668 เอนิลิงกัสที่ใช้เป็นการลงโทษนี้ภาษาอังกฤษมักเรียก arse licking คำนี้ภายหลังยังใช้หมายถึงการประจบประแจงผู้มีอำนาจ
ส่วนในวงการราชทัณฑ์สหรัฐอเมริกา เมื่อนักโทษคนหนึ่งติดหนี้นักโทษอีกคนหนึ่ง เขาอาจชำระหนี้ด้วยกระทำเอนิลิงกัสให้เจ้าหนี้ ภาษาปากราชทัณฑ์เรียกกิจกรรมเช่นนี้ว่า toss a salad
โอยามะ อิวาโอะ
จอมพล โอยามะ อิวาโอะ () เป็นรัฐบุรุษของจักรวรรดิญี่ปุ่น จอมพลแห่งกองทัพบกจักรวรรดิญี่ปุ่น อดีตผู้บัญชาการทหารสูงสุด 2 สมัย และเป็นรัฐมนตรีว่าการสงครามคนแรก และยังมีศักดิ์เป็นลูกพี่ลูกน้องของไซโง ทากาโมริ ขุนพลผู้ทรงอิทธิพลแห่งแคว้นซัตสึมะ
โอยามะ เกิดในเมืองคาโงชิมะของแคว้นซัตสึมะ ในตระกูลซามูไร เขาเป็นบุตรบุญธรรมของโอกูโบะ โทชิมิจิ เขาเป็นส่วนหนึ่งที่ร่วมล้มล้างอำนาจของรัฐบาลโชกุนโทกูงาวะ และเป็นบุคคลหนึ่งที่มีบทบาทสำคัญในการฟื้นฟูพระราชอำนาจขององค์จักรพรรดิ โดยในสงครามโบชิง เขาเป็นผู้บัญชาการกองพันอิสระที่ 1
ในค.ศ. 1870 เขาถูกส่งไปศึกษาวิชาทหารที่โรงเรียนการทหารพิเศษเมืองแซ็งชีร์ (École spéciale militaire de Saint-Cyr) ประเทศฝรั่งเศส และเป็นหนึ่งในเจ้าหน้าที่ญี่ปุ่นที่ร่วมสังเกตการณ์ในสงครามฝรั่งเศส-ปรัสเซีย เขาเคยใช้เวลาสามปีในเมืองเจนีวาเพื่อศึกษาภาษาต่างประเทศ จนสามารถพูดภาษารัสเซียได้อย่างคล่องแคล่ว เขายังถือเป็นลูกค้าชาวญี่ปุ่นคนแรกในประวัติศาสตร์ของหลุยส์วิตตองที่ได้มีการบันทึกไว้ เขาเป็นบุคคลที่มีบทบาทสำคัญของกองทัพจักรวรรดิญี่ปุ่นในยุคพึ่งก่อตั้ง
บุษบา ยอดบางเตย
นางบุษบา ยอดบางเตย รองประธานคณะกรรมการโอลิมปิกแห่งประเทศไทย นายกสมาคมยกน้ำหนักแห่งประเทศไทย เป็นอดีตสมาชิกวุฒิสภาจังหวัดเชียงใหม่ อดีตนายกเทศมนตรีนครเชียงใหม่ และอดีตกรรมการบริหารพรรคมัชฌิมาธิปไตย
นางบุษบา ยอดบางเตย เกิดเมื่อวันที่ 4 กุมภาพันธ์ พ.ศ. 2494 สมรสกับพลตรี อินทรัตน์ ยอดบางเตย อดีตสมาชิกวุฒิสภาจังหวัดเชียงใหม่
นางบุษบา ยอดบางเตย สำเร็จการศึกษาระดับตรีทางด้านรัฐศาสตร์ จากคณะรัฐศาสตร์ มหาวิทยาลัยรามคำแหง และปริญญาโท ศิลปศาสตรมหาบัณฑิต (เศรษฐศาสตร์การเมือง) จากคณะสังคมศาสตร์ มหาวิทยาลัยเชียงใหม่ ในปี พ.ศ. 2550
นางบุษบา ยอดบางเตย เคยเป็นเทศมนตรีฝ่ายการศึกษา ฝ่ายบริหาร และได้รับเลือกตั้งเป็นนายกเทศมนตรีนครเมืองเชียงใหม่ ในระหว่างปี พ.ศ. 2538 ถึงปี พ.ศ. 2541 ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2549 นางบุษบา ได้รับเลือกตั้งเป็นสมาชิกวุฒิสภาจังหวัดเชียงใหม่
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคมัชฌิมาธิปไตย
นางบุษบา ยอดบางเตย ได้รับเลือกเป็นนายกสมาคมยกน้ำหนักแห่งประเทศไทย ต่อจากพลตรี อินทรัตน์ ยอดบางเตย และได้รับเลือกเป็นรองประธานคณะกรรมการโอลิมปิคแห่งประเทศไทย วาระปี พ.ศ. 2552 ถึงปี พ.ศ. 2556 และเป็นคณะกรรมการโอลิมปิกแห่งประเทศไทย ในปี พ.ศ. 2560
ในปี พ.ศ. 2556 คณะกรรมการโอลิมปิกสากล ได้ประกาศมอบอิสริยาภรณ์ชั้นสูงสุด ด้านสตรีและกีฬา ให้แก่นางบุษบา ยอดบางเตย
วัดสระกลอย
วัดสระกลอย ตั้งอยู่ เลขที่ 156 หมู่ 5 ตำบลรางสาลี่ อำเภอท่าม่วง จังหวัดกาญจนบุรี ฝ่ายเถรวาท มหานิกาย
มีเนื้อ 42 ไร่ 40 ตาราวา (นส.3ก เลขที่ 899)
วัดสระกลอย เริ่มก่อสร้างเมื่อปี พ.ศ. 2514 เดิมเป็นป่ารกทึบ มีชาวบ้านเข้ามาตั้งถิ่นฐานอย่างต่อเนื่อง จนเป็นหมู่บ้านใหญ่ โดยมีนายโก๊ะ กิจชม นางสำเนียง วรรณดี และนางแถม ยังพะยอ เป็นผู้เริ่มก่อตั้งวัดเดิมชื่อ บ่อกลอย สาเหตุจากที่ชาวบ้านนิยมเก็บหัวกลอยที่มีมากมาทำกินกัน โดยนำมาแช่ล้างที่บริเวณหน้าวัด ซึ่งมีบ่อน้ำอยู่ จึงได้ตั้งชื่อหมู่บ้านว่า สระกลอย นับแต่นั้นเป็นต้นมา ได้รับพระราชทานวิสุงคามสีมาเมื่อวันที่ 27 สิงหาคม พ.ศ. 2527 
กำหนดการจัดงานปริวาสกรรม วันที่ 13 ธ.ค. ของทุกปี
วัดสระกลอย มีเจ้าอาวาสจากอดีตจนถึงปัจจุบัน 5 รูป คือ
วะกะเมะ
สาหร่ายวะกะเมะ () มีชื่อทางวิทยาศาสตร์ว่า "Undaria pinnatifida" เป็นผักทะเลหรือสาหร่ายทะเลกินได้ที่พบในประเทศญี่ปุ่น มีรสหวานละเอียดและมักเสิร์ฟในซุปและสลัด โดยเกษตรกรชาวญี่ปุ่นปลูกสาหรายชนิดนี้มาตั้งแต่ยุคนารา
สาหร่ายวะกะเมะเป็นสาหร่ายสีน้ำตาลอมเขียวขุ่น หรืออีกชื่อหนึ่งคือ "ผักกาดทะเล" เป็นสาหร่ายที่พบได้ในทวีปเอเชีย โดยเฉพาะในทะเลญี่ปุ่น สามารถเติบโตในน้ำทะเลที่มีอุณหภูมิเย็นปานกลาง หรือเย็นมาก ชาวญี่ปุ่นนิยมนำสาหร่ายวะกะเมะมาใช้ในการประกอบอาหารเนื่องจากมีรสชาติที่อร่อย เช่น ซุป สลัด ตากแห้ง รวมไปถึงการทอดกรอบ เป็นต้น
นอกจากนี้สาหร่ายวะกะเมะมีโปรตีนสูง ไขมันต่ำ และมีจำนวนของคาร์โบไฮเดรตที่ต่ำ ในขณะที่มีสรรพคุณที่มีคุณค่ากับร่างกายเป็นอย่างมาก สาหร่ายวะกะเมะจึงกลายมาเป็นอาหารเพื่อสุขภาพและความงาม ซึ่งได้รับความนิยมอย่างแพร่หลาย
พบว่าในสาหร่ายวะกะเมะนั้นมีสารอาหารต่าง ๆ มากมายทั้งโปรตีน พอลิแซ็กคาไรด์ เกลือแร่ วิตามินและยังมีไขมันในปริมาณน้อย นอกจากนั้นยังมีสารอื่น ๆ อีกเช่น (Fucoxantin) ซึ่งในปัจจุบันมีการศึกษาถึงผลของสารชนิดนี้มากมายหนึ่งในนั้นคือ ฤทธิ์ในการต้านการเกิดความอ้วน (anti-obesity)
ฟูโคแซนทินเป็นสารแคโรตินอยด์ (carotenoid) ซึ่งเป็นสารที่ให้สีส้ม แดง หรือเหลือง ชนิดหนึ่งที่พบในปริมาณมากในสาหร่ายสีน้ำตาลรวมทั้งในสาหร่ายวะกะเมะ โดย Maeda และคณะพบว่ากลไกในการเกิดฤทธิ์ในการต้านการเกิดความอ้วนนั้นเกิดจากการที่ฟูโคแซนทินกระตุ้นให้มีการสร้าง uncoupled protein-1 (UCP-1) ในเซลล์ไขมันสีขาว (White adipose tissue) ซึ่งปกติ UCP-1 นั้นจะมีหน้าที่ในการสลายไขมันเพื่อทำให้เกิดความร้อนในร่างกาย โดยจะสามารถพบ UCP-1 ได้มากในเซลล์ไขมันสีน้ำตาล (brown adipose tissue) ซึ่งมีจำนวนน้อยในร่างกายคน โดย UCP-1 พบได้น้อยในเซลล์ไขมันสีขาวซึ่งพบเป็นส่วนมากในร่างกายมนุษย์ ดังนั้นการเพิ่ม UCP-1 จึงทำให้มีร่างกายมีการสลายไขมันมากขึ้น นอกจากนั้น Maeda และคณะยังได้ศึกษาในหนูทดลองโดยให้หนูทดลองกินอาหารที่มีไขมันสูงแล้วแบ่งเป็นสองกลุ่มคือกลุ่มที่ได้รับฟูโคแซนทินและกลุ่มที่ไม่ได้รับฟูโคแซนทินโดยติดตามน้ำหนักของหนูทดลองเป็นเวลา 5 สัปดาห์ พบว่าในกลุ่มหนูที่ได้รับฟูโคแซนทินมีน้ำหนักขึ้นน้อยกว่ากลุ่มหนูที่ไม่ได้รับฟูโคแซนทิน และพบว่ากลุ่มที่ได้รับฟูโคแซนทินมีน้ำหนักที่ใกล้เคียงกับหนูที่เป็นกลุ่มควบคุมที่ได้รับอาหารในแบบปกติอีกด้วย
ด้วยคุณสมบัติดังที่ได้กล่าวมา ทำให้มีผลิตภัณฑ์เสริมอาหารจำนวนมากนิยมนำสาหร่ายวะกะเมะมาใช้เป็นส่วนประกอบ แต่อย่างไรก็ตามการรับประทานสาหร่ายวะกะเมะ ก็มีข้อที่ควรพึงระวังสำหรับผู้ที่มีปัญหาด้านสุขภาพบางประเภท ดังนี้
เลดี้เยาวราช
เลดี้เยาวราช เป็นละครโทรทัศน์ไทยแนว โรแมนติก-ดราม่า นำแสดงโดย อธิชาติ ชุมนานนท์, เจนี่ เทียนโพธิ์สุวรรณ, ชาตโยดม หิรัณยัษฐิติ และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 1 กุมภาพันธ์ พ.ศ. 2548-21 มีนาคม พ.ศ. 2548 ทุกวันจันทร์-อังคาร เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย บรอดคาซท์ ไทย เทเลวิชั่น จากบทประพันธ์ของ ทิพเกสร กำกับการแสดงโดย ยุทธนา ลอพันธ์ไพบูลย์
เธอคือดวงใจ
เธอคือดวงใจ เป็นละครโทรทัศน์ไทยแนว โรแมนติก-ดราม่า นำแสดงโดย จักรพรรณ อาบครบุรี, เข็มอัปสร สิริสุขะ, สันติสุข พรหมศิริ, สาวิตรี สามิภักดิ์ และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 20 กุมภาพันธ์ พ.ศ. 2549-4 เมษายน พ.ศ. 2549 ทุกวันจันทร์-อังคาร เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย บรอดคาซท์ ไทย เทเลวิชั่น จากบทประพันธ์ของ อาริตา บทโทรทัศน์โดย สรัสจันทร กำกับการแสดงโดย ชูศักดิ์ สุธีรธรรม
เมงูมิ คูริฮาระ
เมงูมิ คูริฮาระ (; ; 31 กรกฎาคม ค.ศ. 1984 – ) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ให้แก่สังกัดโอกายามะซีกัลส์ นอกจากนี้ เธอยังทำหน้าที่ร่วมกับวอลเลย์บอลหญิงทีมชาติญี่ปุ่นในการแข่งขันโอลิมปิกฤดูร้อน 2004 และ 2008 ทั้งนี้ เธอมีชื่อเล่นคือ "ปรินเซสเม็ก" (プリンセス・メグ)
ทั้งนี้ เธอเคยเข้าแข่งขันในระดับอาชีพร่วมกับฮารูกะ มิยาชิตะ ให้แก่สังกัดสโมสรโอกายามะซีกัลส์
เมงูมิ คูริฮาระ เริ่มเล่นวอลเลย์บอลตั้งแต่เป็นนักเรียนระดับชั้นเกรดสี่ เธอรู้สึกว่าการเล่นวอลเลย์บอลดีขึ้นเมื่อครั้งที่อยู่โรงเรียนมัธยมต้นโอตสึ ที่ฮิเมจิ จังหวัดเฮียวโงะ และในเดือนมิถุนายน ค.ศ. 1998 เมื่อเธอเป็นนักเรียนระดับชั้นเกรดแปด เธอก็ได้ย้ายที่เรียนใหม่ โดยเข้าศึกษาต่อที่โรงเรียนมัธยมปลายยุวสตรีมิตาจิริ (ปัจจุบันเปลี่ยนชื่อเป็นโรงเรียนมัธยมปลายเซเอ) ที่โฮฟุ จังหวัดยามางูจิ และได้สามประสบการณ์ในการแข่งขันวอลเลย์บอลระดับมัธยมปลาย ซึ่งได้แก่ รายการอินเตอร์-ไฮสคูล, มหกรรมกีฬาแห่งชาติญี่ปุ่น และการแข่งขันวอลเลย์บอลในฤดูใบไม้ผลิ จากนั้น เธอได้รับเลือกให้เป็นหนึ่งในนักกีฬาวอลเลย์บอลหญิงทีมชาติญี่ปุ่นเมื่อเป็นนักเรียนชั้นที่ปีสามของโรงเรียนมัธยมปลาย
ในปี ค.ศ. 2003 เธอได้เข้าร่วมทีมเอ็นอีซี เรดร็อกเก็ตส์ ในการแข่งขันวี.ลีก (วี.พรีเมียร์ลีก) เธอชนะรางวัลอินทรีสาวซึ่งเป็นธงอินทรีดำในเดือนพฤษภาคมของปีดังกล่าว ในการแข่งขันวอลเลย์บอลเวิลด์คัพเมื่อเดือนพฤศจิกายน ค.ศ. 2003 เธอซึ่งอยู่ในวัย 19 ปีได้เป็นจุดดึงดูดความสนใจร่วมกับคานะ โอยามะ ปีถัดมา เธอได้เข้าร่วมการแข่งขันโอลิมปิกฤดูร้อน 2004 และทีมของเธอประสบความสำเร็จโดยได้อันดับห้าจากการแข่งขันครั้งดังกล่าว
เดือนตุลาคม ค.ศ. 2004 เธอถูกไล่ออกจากทีมเอ็นอีซี เรดร็อกเก็ตส์ โดยเหตุผลที่เธอได้รับคือ "รูปแบบของเธอไม่เข้ากันกับรูปแบบของทีมเอ็นอีซี" โดยมีข่าวลือว่าจะมีการโอนย้ายเธอสู่การแข่งขันลีกวอลเลย์บอลอิตาลี แต่แล้วเธอก็ได้เข้าร่วมทีมไพโอเนียร์เรดวิงส์ในเดือนพฤศจิกายน ค.ศ. 2004
เมงูมิ คูริฮาระ ไม่สามารถเข้าร่วมการแข่งขันวี.ลีก ของฤดูกาล 2004–05 เนื่องด้วยกฎของการประชุมที่ว่า "ผู้เล่นที่เซ็นสัญญากับสโมสรหลังจากเริ่มฤดูกาลแข่งขันไปแล้ว ไม่สามารถร่วมการแข่งในลีกช่วงดังกล่าวได้" ครั้นเมื่อมีการแข่งขันชิงธงครั้งหนึ่งได้จัดขึ้นเป็นธงอินทรีดำ ซึ่งมีขึ้นในเดือนพฤษภาคม ค.ศ. 2005 เธอได้เป็นผู้มีส่วนช่วยให้ทีมสามารถคว้าแชมป์การแข่ง ภายหลังจากการประชุม เธอได้ออกจากทีมไปในช่วงระยะเวลาหนึ่ง เนื่องด้วยความขัดแย้งที่มีต่ออารี เซริงเงอร์ ซึ่งดำรงตำแหน่งผู้อำนวยการ แต่แล้วเธอก็ได้กลับมาทำหน้าที่ต่อในช่วงกลางเดือนสิงหาคม และสำหรับฤดูกาล 2005–06 เธอได้มีส่วนร่วมนับตั้งแต่นัดเปิดเกม นับว่าเธอเป็นผู้มีส่วนช่วยในการพาทีมไพโอเนียร์เรดวิงส์เข้าครองแชมป์การแข่งขันในช่วงสองฤดูกาลแรกเป็นอย่างมาก รวมถึงเธอยังได้รับรางวัลนักกีฬายอดเยี่ยมสาขาช่วยเหลือยอดเยี่ยม, เสิร์ฟยอดเยี่ยม และหนึ่งใน 6 นักกีฬายอดเยี่ยม
ในปี ค.ศ. 2006 เธอได้รับเลือกในการทำหน้าที่ร่วมกับวอลเลย์บอลหญิงทีมชาติญี่ปุ่น แต่เธอได้รับบาดเจ็บระหว่างการฝึกซ้อมที่ค่ายและได้รับการส่งตัวไปฟื้นฟูสมรรถภาพในช่วงระยะเวลาประมาณครึ่งปี
ในเดือนมิถุนายน ค.ศ. 2011 เธอได้ออกไปจากทีมไพโอเนียร์เรดวิงส์
เมื่อวันที่ 11 กรกฎาคม ค.ศ. 2012 ทางสโมสรวอลเลย์บอลโอกายามะซีกัลส์ ได้ประกาศว่าเมงูมิ คูริฮาระ จะย้ายจากสังกัดสโมสรไดนาโมคาซาน เพื่อร่วมทีมของตนในฤดูกาลถัดไป
เฟอเลชิโอ
เฟอเลชิโอ () คือ การทำกิจกรรมทางเพศด้วยปาก ซึ่งบุคคลหนึ่งใช้ปากหรือลำคอของตนกระทำต่ออวัยวะเพศชายของตนเองหรือของอีกบุคคลหนึ่ง เพื่อเร้ากามารมณ์ เพื่อเป็นอารัมภบทไปสู่กิจกรรมทางเพศอย่างอื่น หรือเพื่อให้ถึงความเสียวสุดยอด
ในภาษาอังกฤษ คำ fellatio มาจากคำภาษาละตินว่า "fellātus" ซึ่งเป็นรูปอดีตของกริยา "fellāre" แปลว่า ดูด ภาษาปากมักเรียก blowjob, BJ, give head หรือ suck off เฟอเลชิโอที่กระทำต่อตนเองมีศัพท์เฉพาะ คือ ออโตเฟอเลชิโอ (autofellatio)
เฟอเลชิโออาจก่อให้เกิดโรคส่งผ่านทางเพศสัมพันธ์เช่นเดียวกับกิจกรรมทางเพศรูปแบบอื่น แต่มีความเป็นไปได้ที่จะส่งผ่านเชื้อเอชไอวีน้อยกว่าเพศสัมพันธ์ทางทวารหนักหรือช่องคลอด
บางวัฒนธรรมห้ามกระทำเฟอเลชิโอ กระนั้น ประเทศส่วนใหญ่ในโลกนี้ก็ไม่มีกฎหมายห้ามเฟอเลชิโอ และผู้คนทั่วไปไม่นับว่า เฟอเลชิโอมีผลต่อพรหมจรรย์ แต่ก็มีผู้เห็นต่าง และยังมีบางคนตะขิดตะขวงใจที่จะกระทำหรือรับการกระทำเฟอเลชิโอ
มะยมฝรั่ง
มะยมฝรั่ง เป็นพืชในวงศ์ Myrtaceae เป็นไม้พุ่มหรือไม้ยืนต้น ใบเกลี้ยงเป็นมัน มีตุ่มใสบนผิวใบ ใบจะเป็นสีแดง ดอกหอม สีขาวครีม กลีบเลี้ยงเป็นหลอด กลีบดอกสีขาว ผลสดแบบมีเนื้อหลายเมล็ด ห้อยลง ทรงกลมแบน ผลอ่อนสีเขียว แก่แล้วเป็นสีส้ม แก่สีแดงสดหรือค่อนข้างดำ ฉ่ำน้ำ รสเปรี้ยวอมหวาน เป็นไม้พื้นเมืองในบริเวณสุรินัมในอเมริกาใต้ ไปจนถึงกายอานาและปารากวัย ปัจจุบันมีปลูกทั่วไป ในเอเชียตะวันออกเฉียงใต้มีปลูกที่เกาะชวา ฟิลิปปินส์ และมาเลเซีย แต่ไม่มากนัก
รับประทานผลสดหรือแปรรูปเป็นแยม เยลลี่ หรือดอง ในบราซิลใช้ผลิตน้ำส้มสายชูหรือไวน์ ใช้เป็นไม้ประดับ ใบมีน้ำมันเมื่อขยี้จะมีกลิ่นฉุน ใช้ไล่แมลง เปลือกลำต้นมีแทนนินใช้ฟอกหนัง ในสุรินัมและบราซิลใช้ใบบดละเอียดเป็นยาเจริญอาหาร ในชวาใช้ผลเป็นยาลดความดันโลหิต
มะงั่ว
มะงั่วหรือส้มมะงั่ว หรือ มะนาวควาย เป็นพืชในวงศ์ Rutaceae เป็นไม้พุ่มมีกิ่งมาก เปลือกลำต้นสีเทาอ่อน ไม้เนื้ออ่อน ยอดอ่อนสีม่วงหรือเขียวอมม่วง กิ่งอ่อนสีอมม่วง เป็นเหลี่ยม กิ่งแก่กลม ผิวเกลี้ยงมีหนามแหลมตามซอกใบ ใบประกอบลดรูปเหลือใบเดียว ขอบใบจักฟันเลื่อย ดอกช่อออกตามซอกใบ ดอกสีชมพูหรือขาว ผลทรงกลมยาว ผิวหยาบ ผลสดเปลือกเป็นปุ่มปมเล็กน้อย เปลือกหนา สีเหลือง กลิ่นหอม แต่ละกลีบขนาดเล็ก รสออกเปรี้ยว เมล็ดรูปไข่จำนวนมาก มีสองพันธุ์คือ พันธุ์ที่มีรสเปรี้ยว ยอดและตาดอกสีชมพู เนื้อมีรสเปรี้ยว และพันธุ์ที่รสไม่เปรี้ยว ยอดและตาดอกไม่เป็นสีชมพู เนื้อรสไม่เปรี้ยว ส้มโอมือและส้มซ่าหวานจัดเป็นสายพันธุ์ย่อยของมะงั่ว
ถิ่นกำเนิดของมะงั่วอยู่ในอินเดีย กระจายพันธุ์ไปจนถึงจีนและอิหร่าน ใช้เปลือกผลทำขนมหวานและเค้ก ใช้ทำน้ำหอม ในจีนใช้รากต้มน้ำรักษาอาการผิดปกติของระบบหายใจและปวดหลัง ผิวมะงั่วมีน้ำมันมากเรียกน้ำมันผิวมะงั่ว น้ำมะงั่วรสเปรี้ยว ใช้แก้ไอ ใช้เป็นน้ำกระสายยา
พระพรหมวชิรญาณ (ประสิทธิ์ เขมงฺกโร)
พระพรหมวชิรญาณ (นามเดิม ประสิทธิ์ บางแห่งว่าปสฤทธิ์ นามสกุล สุทธิพันธ์) (24 พฤษภาคม พ.ศ. 2480 - ปัจจุบัน) กรรมการมหาเถรสมาคม, ที่ปรึกษาเจ้าคณะภาค 10 (ฝ่ายศาสนศึกษา) 
กรรมการสภามหาวิทยาลัยมหาจุฬาลงกรณราชวิทยาลัย
พระพรหมวชิรญาณ มีนามเดิมว่า ประสิทธิ์ สุทธิพันธุ์ เกิดเมื่อวันจันทร์ที่ 24 พฤษภาคม พ.ศ. 2480 ตรงกับวันขึ้น 14 ค่ำ เดือน 7 ปีฉลู ที่บ้านยางน้อย ตำบลก่อเอ้ อำเภอเขื่องใน จังหวัดอุบลราชธานี บิดาชื่อ ขุนก่อเอ้อุกฤษ (ผา สุทธิพันธุ์) มารดาชื่อ นางก่อเอ้อุกฤษ (ตา สุทธิพันธุ์)
บรรพชาเป็นสามเณร
วันที่ ๓ เมษายน ๒๔๙๑ ที่วัดยางน้อย ตำบลก่อเอ้ อำเภอเขื่องใน จังหวัดอุบลราชธานี พระครูพินิฐศีลคุณ เจ้าคณะอำเภอเขื่องใน วัดทุ่งสว่าง บ้านโนนใหญ่ ตำบลก่อเอ้ อำเภอเขื่องใน จังหวัดอุบลราชธานี เป็นพระอุปัชฌาย์
อุปสมบทเป็นพระภิกษุ
วันที่ ๒๐ กรกฎาคม ๒๕๐๑ ณ พัทธสีมาพระอุโบสถวัดจักรวรรดิราชาวาสวรมหาวิหาร แขวงจักรวรรดิ เขตสัมพันธวงศ์ กรุงเทพมหานคร พระธรรมธีรราชมหามุนี (ธีร์ ปุณฺณโก) เจ้าอาวาสวัดจักรวรรดิราชาวาส (ภายหลังได้รับพระราชทานสถาปนาเป็นที่สมเด็จพระธีรญาณมุนี) เป็นพระอุปัชฌาย์ พระวินัยกิจโกศล (อิน ติสฺสสโร ป.ธ.๖) (ภายหลังได้รับพระราชทานเลื่อนสมณศักดิ์เป็นพระราชาคณะชั้นราชที่พระราชปัญญามุนี) เป็นพระกรรมวาจาจารย์, พระมหาบุญมา ทีปธมฺโม ป.ธ.๖ (ภายหลังได้รับพระราชทานสมณศักดิ์เป็นที่พระพุทธิวงศมุนี) เป็นพระอนุสาวนาจารย์ ได้รับฉายาว่า เขมงฺกโร
แผนกธรรม-บาลี
แผนกสามัญศึกษา เกียรติคุณที่ได้รับในประเทศ
เผยแผ่ศาสนาและสงเคราะห์ชาวไทยและชาวต่างประเทศ ในสหรัฐอเมริกา ด้วยความวิริยะอุตสาหะอย่างยิ่ง” เมื่อวันที่ ๑๓ กันยายนซึ่งเกียรติคุณตามความในข้อ ๑๐.๒ ที่ พระพรหมวชิรญาณ ได้รับ ตั้งแต่ปี ๒๕๒๙ เป็นต้นมานั้นเป็นเกียรติคุณที่พระสงฆ์ไทยและคนไทยคนแรกได้รับจากสถาบันและบุคคลสำคัญดังกล่าว
วัดเรียวอัง
วัดเรียวอัง () เป็นวัดของพุทธศาสนานิกายเซน สำนักรินไซ ตั้งอยู่ทางตะวันออกเฉียงเหนือของนครเกียวโต ประเทศญี่ปุ่น ภายในวัดยังมีลานสวนหินที่มีชื่อเสียงอย่างมากที่เรียกว่า "คาเรซันซุย" ซึ่งเป็นการจัดสวนแบบหนึ่งของเซ็น ทั้งนี้ ตัววัดและสวน ได้รับการขึ้นทะเบียนเป็นส่วนหนึ่งของอนุสรณ์สถานทางประวัติศาสตร์เกียวโตโบราณ ที่มีสถานะเป็นมรดกโลกโดยยูเนสโก
ที่ดินของวัดนี้ เดิมทีเป็นที่ดินของตระกูลฟูจิวาระ ในพุทธศตวรรษที่ 16 โดยวิหารหลังแรก (ปัจจุบันไม่มีอยู่) และบ่อน้ำขนาดใหญ่ถูกสร้างโดยฟูจิวาระ ซาเนโยชิ มหาเสนาบดีฝ่ายขวา ต่อมา พ.ศ. 1993 โฮโซกาวะ คัตสึโมโตะและขุนพลได้ขอซื้อที่ดินผืนนี้ซึ่งเป็นที่ตั้งของวัดเดิม เขาได้สร้างที่พำนักอาศัยและก่อตั้งเป็นวัดนิกายเซ็นนามว่าวัดเรียวอัง ต่อมาเกิดสงครามโอนินระหว่างตระกูลใหญ่จนวัดได้ถูกทำลายลง และตัวคัตสึโมโตะก็เสียชีวิตในปี พ.ศ. 2016 ทำให้วัดกลายเป็นวัดร้าง อย่างไรก็ตาม บุตรชายของเขา โฮโซกาวะ มัตสึโมโตะ ก็ได้บูรณะวัดขึ้นมาใหม่ ในปี พ.ศ. 2031
ทรัสท์เอสเอสซี
ThrustSSC, Thrust SSC หรือ รถความเร็วเหนือเสียง เป็นรถเขับเคลื่อนด้วยพลังเจ็ทของอังกฤษ พัฒนาโดย ริชาร์ด โนเบิล (Richard Noble), กลิน โบว์เชอร์ (Glynne Bowsher), รอน ไอเออร์ส (Ron Ayers), และ เจเรมี บลิส (Jeremy Bliss)
Thrust SSC ถือบันทึกสถิติโลกทำความเร็วขณะที่กำลังวิ่งอยู่บนพื้นดิน เมื่อวันที่ 15 ตุลาคม 1997 เมื่อมันประสบความสำเร็จที่ระดับความเร็ว 1,228 กิโลเมตร / ชั่วโมง (763 ไมล์ต่อชั่วโมง) และกลายเป็นรถคันแรกอย่างเป็นทางการที่สามารถวิ่งทำลายกำแพงเสียงได้
เป็นรถที่ได้รับการขับขี่โดยนักบินเครื่องบินขับไล่จากกองทัพอากาศของอังกฤษ นาวาอากาศโท แอนดี้ กรีน (Wing Commander Andy Green) ในทะเลทรายหินสีดำ (Black Rock Desert) ในรัฐเนวาดา, สหรัฐอเมริกา มันถูกขับเคลื่อนด้วยสองเครื่องยนต์ไอพ่นคู่เทอร์โบแฟน แบบสันดาปท้าย (afterburning) รุ่น โรลส์-ลอยซ์ สเพ (afterburning Rolls-Royce Spey turbofan) เป็นเครื่องยนต์ที่ใช้ในเครื่องบินขับไล่ไอพ่นรุ่น เอฟ-4 แฟนทอม 2 ของอังกฤษ รถมีความยาว 16.5 เมตร (54 ฟุต) กว้าง 3.7 เมตร (12 ฟุต) และมีน้ำหนัก 10.5 ตัน (10.7 ตัน) และเครื่องยนต์คู่ที่ให้แรงขับเคลื่อนสุทธิ 223 กิโลนิวตัน (50,000 ปอนด์), ให้กำลังส่งออก 110,000 bhp (82MW) การเผาไหม้ประมาณ 18 ลิตรต่อวินาที (4.0 แกลลอน / วินาที ในหน่วยของอังกฤษ หรือ 4.8 แกลลอน / วินาที ในหน่วยของสหรัฐอเมริกา) อัตราการเผาผลาญน้ำมันเชื้อเพลิงประมาณ 55 ลิตร / กิโลเมตร (0.05 ไมล์ต่อแกลลอน-อังกฤษ; 0.04 ไมล์ต่อแกลลอน-อเมริกัน) โดยเปรียบเทียบกับอัตราการเผาไหม้ในเครื่องยนต์ของเครื่องบินคองคอร์ดที่มีอัตราการเผาไหม้ประมาณ 0.8 แกลลอน / วินาที (10500 กิโลกรัม / ชั่วโมง, 2,885 แกลลอน / ชั่วโมง) ในขณะที่เดินเครื่องเต็มกำลัง เมื่อเทียบกับในขณะที่เดินเครื่องในระดับปกติที่ 17 ไมล์ต่อแกลลอน (14 ลิตร / 100 กิโลเมตร; 20 ไมล์ต่อแกลลอน-อังกฤษ) ต่อผู้โดยสาร 1 คน (100 คน ที่ความจุสูงสุด)
ศาลคดีเขมรแดง
องค์ชุมนุมชำระวิสามัญแห่งตุลาการกัมพูชา (; ; ) เรียกทั่วไปว่า ศาลคดีเขมรแดง (; ) เป็นศาลที่จัดตั้งขึ้นชำระคดีซึ่งสมาชิกฝ่ายบริหารอาวุโสที่สุดของกลุ่มเขมรแดงถูกกล่าวหาว่าละเมิดกฎหมายระหว่างประเทศและกระทำความผิดอาญาอุกฉกรรจ์อย่างอื่นในช่วงการฆ่าล้างเผ่าพันธุ์กัมพูชา แม้จะเป็นศาลระดับชาติ แต่ศาลนี้ตั้งขึ้นเป็นส่วนหนึ่งของความตกลงระหว่างรัฐบาลกัมพูชากับสหประชาชาชาติ ทั้งตุลาการยังมาจากทั้งท้องถิ่นและต่างถิ่น และมีพนักงานทั้งที่เป็นชาวกัมพูชาและชาวต่างชาติ จึงถือเป็นศาลลูกผสม แต่ดำเนินกระบวนพิจารณาในประเทศกัมพูชา โดยไม่ขึ้นตรงต่อรัฐบาลกัมพูชาหรือสหประชาชาติ นอกจากนี้ ยังเชิญชวนให้ชาวต่างชาติเข้ามีส่วนร่วม เพื่อให้เป็นไปตามมาตรฐานสากล
อำนาจของศาลนี้ครอบคลุมการละเมิดอย่างร้ายแรงซึ่งกฎหมายอาญากัมพูชา กฎหมายและจารีตประเพณีมนุษยธรรมระหว่างประเทศ ตลอดจนการละเมิดธรรมเนียมระหว่างประเทศที่กัมพูชารับรอง บรรดาที่กระทำลงในระหว่างวันที่ 17 เมษายน ค.ศ. 1975 ถึง 6 มกราคม ค.ศ. 1979 รวมถึงอาชญากรรมต่อมนุษยชาติ อาชญากรรมสงคราม และการฆ่าล้างเผ่าพันธุ์ ความมุ่งหมายหลักของศาลตามที่องค์ชุมนุมระบุไว้ คือ ให้ความเป็นธรรมแก่ชาวกัมพูชาผู้เคราะห์ร้ายจากนโยบายระบอบเขมรแดงในช่วงเดือนเมษายน ค.ศ. 1975 ถึงมกราคม ค.ศ. 1979 ทั้งนี้ ยังกำหนดให้การช่วยเหลือฟื้นฟูผู้เสียหายและการเผยแพร่สื่อเพื่อการศึกษาระดับชาติเป็นวัตถุประสงค์เบื้องต้นขององค์กรด้วย
รักแท้แปลว่าเธอ
"รักแท้แปลว่าเธอ" เป็นซิงเกิลของสุกฤษฎิ์ วิเศษแก้ว ในปี พ.ศ. 2557 ประพันธ์เนื้อร้องโดย วรัชยา พรหมสถิต แต่งทำนองและเรียบเรียงโดย จิตรกร มงคลธรรม ออกจำหน่ายในวันที่ 30 มกราคม พ.ศ. 2557 เพลงนี้ยังถูกรวมในอัลบั้มของ "10 Years Of Love บทเพลงรักจากเดอะสตาร์"
มิวสิกวีดิโอนี้ ถ่ายทำที่ร้าน Littles Trees ถนนเพชรเกษม มีเนื้อหาเกี่ยวกับกับนิยามความรักที่ อบอุ่น โรแมนติก จริงใจ และการถ่ายทอดชีวิตรักแท้ของคู่รัก 3 คู่ ได้แก่ พ่ออี๊ด สุประวัติ ปัทมสูต & นีรนุช เมฆใหญ่, คู่อ้อม-พิยดา อัครเศรณี & อาท-ศรา จุฑารัตนกุล & น้องนาวา และคู่ เต๋อ-ฉันทวิชช์ ธนะเสวี & พีค-ภัทรศยา เครือสุวรรณศิริ
เพลง "รักแท้แปลว่าเธอ" ได้อันดับ 1 ของชาร์ต GMM Grammy Gmember Song Chart Top 100 ประประจำวันที่ 20 มกราคม พ.ศ. 2557 และ GMM Grammy Gmember MV Chart Top 5 ประจำวันที่ 19 พฤษภาคม พ.ศ. 2557 จากการจัดอันดับของเว็บไซต์ Gmember.com
รักเต็มบ้าน
รักเต็มบ้าน เป็นละครซิตคอม บทประพันธ์โดย วีรภาพ สุภาพไพบูลย์ และ ศิริพิชญ์ วิมลโนช กำกับการแสดงโดย ปกาสิต กิ่งศักดิ์ ผลิตโดย บริษัท มากกว่าฝัน จำกัด นำแสดงโดย รพีภัทร เอกพันธ์กุล พรพรรณ สิทธินววิธ ชยพล บุนนาค ภัทรานิษฐ์ วิริยะบำรุงกิจ และ เกียรติศักดิ์ จรัสมาส ออกอากาศทุกวันเสาร์ - อาทิตย์ เวลา 09.00 - 09.45 น. เริ่มตอนแรกวันที่ 16 สิงหาคม พ.ศ. 2557 - 4 มกราคม พ.ศ. 2558 ทาง ช่อง 7 สี
มิสไทยแลนด์เวิลด์ 2557
มิสไทยแลนด์เวิลด์ 2557 ตัดสินการประกวดในวันที่ 21 มิถุนายน 2557 โดยดำเนินงานถ่ายทอดสดโดย ช่อง 3 ผู้ชนะในปีนี้คือ นนธวรรณ ทองเหล็ง
รางวัล Fast Track เป็นโคต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ
ศุกร์ 13 (แฟรนไชส์)
ศุกร์ 13 ฝันหวาน เป็น แฟรนไชส์ของ ภาพยนตร์สยองขวัญ ประกอบไปด้วย ภาพยนตร์สยองขวัญแนวไล่เชือด จำนวนสิบสองภาค ภาพยนตร์โทรทัศน์ หนังสือนวนิยาย หนังสือการ์ตูนคอมมิค วีดีโอเกม และสินค้าจากภาพยนตร์ โดยเนื้อเรื่องส่วนใหญ่เน้นไปที่ เจสัน วอร์ฮีส์ซึ่งเป็นเด็กผู้ชายที่จมน้ำตายในค่าย คริสตัลเลค เนื่องจากความประมาทของพนักงานในค่ายที่ละเลย ทศวรรษต่อมาได้มีข่าวลือว่าทะเลสาบแห่งนี้ถูก "สาปแช่ง" และเป็นสถานที่ที่มีการฆาตกรรมหมู่ เจสันปรากฏในภาพยนตร์ทั้งหมด ไม่ว่าจะเป็นทั้งนักฆ่าหรือแรงจูงใจในการฆ่า ภาพยนตร์ดั้งเดิมเขียนบทโดย วิคเตอร์ มิลเลอร์ และได้รับการผลิตและกำกับโดย ฌอน เอส คันนิงแฮม อย่างไรก็ตามทั้งคู่ไม่ได้กลับไปเขียนหรือกำกับภาคต่อใด ๆ ภาพยนตร์เรื่องนี้ทำรายได้กว่า 465,000,000 ดอลลาร์สหรัฐ ในบ็อกซ์ออฟฟิศทั่วโลก
ศุกร์ 13 เรื่องแรกได้สร้างขึ้นตาม ฮาโลวีน (1978) ที่ประสบความสำเร็จเป็นอย่างมาก และความสำเร็จของ ศุกร์ 13 เองนั้นทำให้พาราเมาต์พิกเจอส์ซื้อลิขสิทธิ์ของ "ศุกร์ 13" มา แฟรงก์ แมนคูโซ จูเนียร์ ซึ่งเป็นผู้ผลิตภาพยนตร์ ยังได้สร้างรายการโทรทัศน์ "วันศุกร์ที่ 13: เดอะซีรีส์" หลังจากค่ายพาราเมาต์เปิดตัว ศุกร์ 13 ภาค 6: ชีวิตของเจสัน ทีวีซีรีส์มีเนื้อเรื่องที่ไม่ได้ต่อเนื่องกับแฟรนไชส์ ทั้งตัวละครและเนื้อหา แต่สร้างขึ้นบนพื้นฐานความคิดของ "ความโชคไม่ดีและคำสาปแช่ง" ซึ่งเป็นสัญลักษณ์ของภาพยนตร์เรื่องนี้ ในขณะที่แฟรนไชส์เป็นของพาราเมาต์ ภาพยนตร์สี่เรื่องได้ถูกนำมาดัดแปลงเป็นนวนิยาย โดยศุกร์ 13 ภาค 3 ได้ถูกนำมาดัดแปลงจากนักเขียน 2 โดยแยกกัน เมื่อภาพยนตร์ถูกขายให้กับนิวไลน์ซินีมา คันนิงแฮมได้กลับมาเป็นผู้ผลิตและดูแลภาพยนตร์ 2 เรื่องและภาพยนตร์ข้ามฝั่งซึ่งมีตัวละครเฟรดดี้ ครูเกอร์จาก "ซีรีส์ภาพยนตร์ฝันร้ายบนถนนเอล์ม" ภายใต้นิวไลน์ซินีมา ได้มีการตีพิมพ์นวนิยายเรื่องสั้น 13 เรื่องและหนังสือการ์ตูนคอมมิค ชุดต่าง ๆ ซึ่งมีการปรากฏตัวของเจสัน วอร์ฮีส์
แม้ว่าจะเป็นภาพยนตร์ที่ไม่เป็นที่นิยมในหมู่นักวิจารณ์ "ศุกร์ 13" ถือเป็นหนึ่งในภาพยนตร์ที่ประสบความสำเร็จมากที่สุดในอเมริกา ซึ่งไม่ได้เกิดจากความสำเร็จของภาพยนตร์เท่านั้น แต่ยังรวมถึงการขายสินค้าจากภาพยนตร์และการอ้างถึงซ้ำหลายครั้งจากวัฒนธรรมสมัยนิยม ความนิยมของแฟรนไชส์ยังทำให้ผู้ที่ชื่นชอบสร้างภาพยนตร์ "ศุกร์ 13" ของพวกเขาเอง โดยจำลองแบบเครื่องแต่งกายเจสัน วอร์ฮีส์ และสักงานศิลปะจากเรื่อง "ศุกร์ 13" บนร่างกาย หน้ากากฮอกกี้ของเจสันยังได้กลายมาเป็นหนึ่งในภาพที่รู้จักมากที่สุดในวัฒนธรรมสมัยนิยม
ภาพยนตร์ “"ศุกร์ 13"” ในประเทศไทยมีชื่อว่า “"ทองสุก 13"”
ทองสุก 13
อาเงโอะเมดิกส์
อะเงะโอะเมดิกส์ (; ) เป็นทีมวอลเลย์บอลหญิง ซึ่งตั้งอยู่ ณ อะเงะโอะ จังหวัดไซตะมะ ประเทศญี่ปุ่น ทีมนี้เข้าแข่งขันในรายการวี.ชาลเลนจ์ลีก โดยสโมสรได้รับการก่อตั้งขึ้นใน ค.ศ. 2001 และมีเจ้าของคืออะเงะโอะเมดิคอลกรุ๊ป
ทั้งนี้ เอะริกะ อะระกิ และชิโฮะ โยะชิมุระ ซึ่งเป็นนักกีฬาวอลเลย์บอลหญิงชาวญี่ปุ่น ได้ทำหน้าที่ประจำสังกัดสโมสรแห่งนี้ข้อมูล ณ เดือนสิงหาคม ค.ศ. 2014
พระราชวังแห่งชาติเปนา
พระราชวังแห่งชาติเปนา () คือพระราชวังในศิลปะจินตนิยมในเขตเทศบาลเมืองซิงตรา (Sintra) ประเทศโปรตุเกส พระราชวังตั้งอยู่บนยอดเขาเหนือเมืองซิงตรา และในวันที่อากาศสดใสประชาชนสามารถมองเห็นพระราชวังได้อย่างง่ายดายจากกรุงลิสบอนและส่วนใหญ่ของเขตเมือง มันยังเป็นอนุสรณ์สถานแห่งชาติซึ่งเป็นหนึ่งในศิลปะจินตนิยมหลัก ๆ ที่แสดงออกในคริสต์ศตวรรษที่ 19 ของโลก นอกจากนี้ยังได้รับการขึ้นทะเบียนเป็นมรดกโลกโดยองค์การยูเนสโกและเป็นหนึ่งในเจ็ดสิ่งมหัศจรรย์ของโปรตุเกส และเคยถูกใช้ในงานของรัฐโดยประธานาธิบดีสาธารณรัฐโปรตุเกสและเจ้าหน้าที่รัฐบาลอื่น ๆ
แฌเฟร์ซง จี โอลีเวย์รา กัลเวา
แฌเฟร์ซง มีชื่อเต็มว่า แฌเฟร์ซง จี โอลีเวย์รา กัลเวา () เกิดเมื่อวันที่ 2 มกราคม ค.ศ. 1983 ที่ประเทศบราซิล เป็นนักฟุตบอลตำแหน่งผู้รักษาประตู ปัจจุบันเล่นอยู่กับสโมสรฟุตบอลบอตาโฟกูในบราซีเลย์รู เซรีเอ อา ประเทศบราซิล เคยเล่นให้กับสโมสรฟุตบอลตรับซอนสปอร์ในซือเปร์ลีกของตุรกี
เปาลิญญู (นักฟุตบอล)
โฌแซ เปาลู เบเซรา มาซีเยล ฌูนีโยร์ () หรือที่รู้จักกันดีในชื่อ เปาลิญญู () เกิดเมื่อวันที่ 25 กรกฎาคม ค.ศ. 1988 ปัจจุบันเล่นให้กับกว่างโจวเอเวอร์แกรนด์ และบราซิล ในตำแหน่งกองกลาง
แบร์คอีเซิลชันเซอ
แบร์คอีเซิลชันเซอ () เป็นสนามกีฬากระโดดสกีขนาดใหญ่ในเมืองอินส์บรุค ประเทศออสเตรีย เริ่มก่อสร้างในปี ค.ศ. 1928 แล้วเสร็จในปี ค.ศ. 1930
ในปี ค.ศ. 2012 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูหนาว 2012 ที่ออสเตรียเป็นเจ้าภาพ
เทศกาลโอลิมปิกเยาวชนยุโรป
เทศกาลโอลิมปิกเยาวชนยุโรป หรือ ยูโรเปียนยูธโอลิมปิกเฟสติวัล () เป็นการแข่งขันกีฬาหลายชนิดระหว่างประเทศของยุโรป ซึ่งตามปกติจะมีการจัดแข่งขันทุกสองปี โดยคณะกรรมการโอลิมปิกชาวยุโรป (European Olympic Committee หรือ EOC)
Summer Games from 1991 and Winter Games from 1993. Athletes aged 14-18 years.
เทศกาลโอลิมปิกฤดูร้อนเยาวชนยุโรป 2007
เทศกาลโอลิมปิกฤดูร้อนเยาวชนยุโรป 2007 การแข่งขันนี้จัดขึ้นที่เบลเกรด ประเทศเซอร์เบีย
เทศกาลโอลิมปิกฤดูร้อนเยาวชนยุโรป 2011
เทศกาลโอลิมปิกฤดูร้อนเยาวชนยุโรป 2011 จัดที่แทรบซอน ประเทศตุรกี
โรงเรียนมัธยมปลายสตรีวิทยาการคอมพิวเตอร์ซูว็อน
โรงเรียนมัธยมปลายสตรีวิทยาการคอมพิวเตอร์ซูว็อน (; ) เป็นโรงเรียนมัธยมปลายของเอกชน ซึ่งตั้งอยู่ ณ เลขที่ 46-93 โฮแมซิลโล เขตคว็อนซ็อน ซูว็อน จังหวัดคย็องกี ประเทศเกาหลีใต้
นักกีฬาวอลเลย์บอลหญิงทีมชาติเกาหลีใต้ ซึ่งได้แก่ คิม ยอน-คยอง, ฮวัง ยอน-จู, ฮาน ซง-ยี และฮัน ยู-มี ล้วนได้สำเร็จการศึกษาจากสถาบันแห่งนี้
จิตวิญญาณแห่งกฎหมาย
จิตวิญญาณแห่งกฎหมาย () เป็นหนังสือเกี่ยวกับทฤษฎีทางการเมืองโดยมงแต็สกีเยอ โดยได้รับความช่วยเหลือจาก Claudine Guérin de Tencin ในปี ค.ศ. 1748
มงแต็สกีเยอใช้เวลาประมาณยี่สิบเอ็ดปีในการค้นคว้าและเขียนจิตวิญญาณแห่งกฎหมาย ซึ่งครอบคลุมหลายเรื่องเช่น กฎหมาย สังคม และการศึกษาด้านมานุษยวิทยา แต่เรื่องที่เป็นที่ยกย่องของนักกฎหมายและนักการเมือง คือ การแยกอำนาจทางการเมืองการปกครอง นอกจากนี้ยังได้กล่าวถึงจุดสิ้นสุดของระบบทาส และการรักษาสิทธิเสรีภาพทางการเมืองและกฎหมาย
เขมิศรา พลเดช
เขมิศรา พลเดช (เกิด 16 กันยายน พ.ศ. 2538) ชื่อเล่น เบลล์ เป็นนักแสดงและพิธีกรชาวไทย เป็นที่รู้จักกันดีในละครซีรีส์เรื่อง "ฮอร์โมน วัยว้าวุ่น" ส่วนสูง 160 ซม.
เบลล์ เขมิศรา เป็นบุตรคนที่ 2 ของนาย เขมทัตต์ พลเดช อดีตกรรมการผู้อำนวยการใหญ่สถานีโทรทัศน์พีพีทีวี และกรรมการผู้อำนวยการใหญ่ บริษัท อสมท จำกัด (มหาชน) และมีพี่ชาย 1 คน คือ นาย เขษมพงศ์ พลเดช เธอจบการศึกษาชั้นมัธยมปลายจาก โรงเรียนนานาชาติเอกมัย และปัจจุบันกำลังศึกษาระดับปริญญาตรีที่ คณะศิลปศาสตร์ มหาวิทยาลัยธรรมศาสตร์ สาขาวิชาอังกฤษ-อเมริกันศึกษา (หลักสูตรนานาชาติ)
เริ่มเข้าสู่วงการบันเทิงโดยชนะการแข่งขันจากโครงการ "Friend For Film เพื่อนฉันดันให้สุด" ของค่ายหนังจีทีเอช และมีชื่อเสียงโด่งดังเป็นที่รู้จักจากซีรีส์เรื่อง "ฮอร์โมน วัยว้าวุ่น" ซึ่งเธอรับบทเป็น "ก้อย วิริยา ก่อเกียรติภิรมย์" คู่กับฝน ศนันธฉัตร ธนพัฒน์พิศาล ซึ่งรับบทเป็น "ดุจดาว จำรัสไพศาล" โดยทั้งคู่รับบทบาทเป็นคู่รักเลสเบี้ยนได้ถูกใจแฟนๆจนกลายเป็นคู่จิ้นสุดฮอต นอกจากนี้เธอยังเคยเป็นพิธีกรในรายการ Play Gang เล่นสนุก สุขยกก๊วน และรายการ GANG 'MENT Boys Meet Girls ทางช่องจีทีเอชออนแอร์
มะดะหลวง
มะดะหลวง เป็นพืชในวงศ์ Guttiferae เป็นไม้ยืนต้น เปลือกสีน้ำตาลแกมเทา ยางสีขาวเหนียว ลำต้นเกลี้ยง ใบมักห้อยลง ใบสีเขียวเข้ม ด้านบนเป็นมันเหนียวคล้ายหนัง ดอกสีขาว ผลเปลือกบางนิ่มสีส้มอ่อนหรือสีเหลืองเข้ม เมล็ดสีน้ำตาลเนื้อสีเหลืองแกมส้ม ลักษณะโดยทั่วไปใกล้เคียงกับมะพูด ผลดิบรับประทานได้หรือทำแยม รสเปรี้ยว ใช้ปรุงแต่งรสอาหาร น้ำต้มผลแห้งปรุงรสด้วยน้ำตาลใช้ดื่มแก้ตับผิดปกติ บางครั้งใช้ยางเป็นสีย้อม
แมแหมะ
แมแหมะ () เป็นพืชในวงศ์ Euphorbiaceae เป็นไม้ยืนต้นขนาดเล็ก ผิวเกลี้ยง มีน้ำยางเปลือกสีเทาหยาบ ดอกช่อ ผลเป็นแคปซูลค่อนข้างกลม มีเมล็ดสีดำ 1 เมล็ด
การกระจายพันธุ์พบทางภาคใต้ของไทยและหมู่เกาะในเอเชียตะวันออกเฉียงใต้ ไม่พบในเกาะนิวกินี เปลือกลำต้นและใบใช้ย้อมหวาย เสื่อ และผ้าฝ้ายให้เป็นสีดำ รากและใบใช้แก้ไข้ ใบใช้ถ่ายพยาธิในสัตว์ ในซาบะฮ์ใช้ผลรักษาแผล ปลายยอดของต้นที่สูงประมาณ 1 เมตร ถ้ารับประทานทำให้แท้งลูก น้ำยางมีพิษ
หมวยจิ้นดิ้นก้องโลก
หมวยจิ้นดิ้นก้องโลก เป็นภาพยนตร์ไทยแนวตลก-ครอบครัว สร้างโดย วีไอพี เอนเตอร์เทนเม้นท์ กำกับโดย ยศพนธ์ หาญวิวัฒน์กิจ และ ชนพล รินลา ออกฉายในโรงภาพยนตร์ในวันที่ 27 กุมภาพันธ์ พ.ศ. 2557 นำแสดงโดย พิมพ์นิชกุล บำรุงกิจ นวไพบูลย์ วุฒินานนท์ นอกจากนี้ภาพยนตร์เรื่องนี้จัดว่าเป็นภาพยนตร์ที่ทำรายได้น้อยที่สุดของไทยโดยรายได้รวมอยู่ที่ 29,900 บาท
เต้น วัยรุ่นขาร็อค พาตัวเองเดินทางจากกรุงเทพมาอาศัยที่ชุมชนบางโพ (ชุมชนโบราณเล็กๆริมทะเล) เพื่อเป็นที่รักษาแผลใจจากอดีตชั่วคราว ที่ชุมชนบางโพ เต้นได้พบกับหมวย วัยรุ่นสาวขาโหดสุดจิ้น ลูกสาวเจ้าของร้านเฮงฮวด ร้านขายของชำที่เก่าแก่ที่สุดในชุมชน โดยครอบครัวของหมวย อยู่ในช่วงเผชิญวิกฤติครั้งใหญ่ที่สุดของกิจการร้านชำ เพราะการมาของ จัมโบ้มินิมาร์ท ร้านสะดวกซื้อชื่อดัง ที่มาเปิดแย่งลูกค้าตรงข้ามร้านพอดี เต้นแอบชอบหมวยทั้งๆที่รู้ว่าจืด เพื่อนผู้ไร้ซึ่งความมั่นใจในชีวิต ก็แอบชอบหมวยเหมือนกัน เหตุการณ์ยิ่งอลหม่านขึ้นไปอีก เมื่อเจ้าของ จัมโบ้มินิมาร์ท คือ น้าของเต้น เต้นต้องมากลายเป็นพนักงานร้านที่เป็นคู่แข่งทางธุรกิจของครอบครัวหมวย ครอบครัวร้านเฮงฮวด จึงต้องช่วนกันระดมกลยุทธ์ทางการตลาดแบบบ้านๆเข้าต่อกร กับร้านสะดวกซื้อแฟรนไชส์ชื่อดัง อย่างสมานฉันท์ และขาวสะอาด อีกทั้งหมวยก็ยังมีภารกิจพิชิตฝันของเพื่อนซี้ กับการเต้นคัฟเว่อร์บนเวทีคอนเสิร์ตของ เคน นักร้องดังแห่งยุค โดยมี ผีออย เพื่อนซี้ที่ตายไปแล้ว เป็นครูสอนเต้นให้
ซันอิง
ซันอิง () เป็นอนุภูมิภาคของประเทศญี่ปุ่น หมายถึงบริเวณภาคใต้ของเกาะฮนชู เกาะหลักของญี่ปุ่น เป็นอนุภูมิภาคของภาคชูโงกุ ทางด้านตะวันตกติดกับทะเลญี่ปุ่น ในยุคปัจจุบัน ภาคซํนอิง ประกอบด้วย จังหวัดชิมาเนะ จังหวัดทตโตริ และตอนเหนือของจังหวัดยามางูจิ ทั้งนี้ในบางครั้งอาจรวมถึงตอนเหนือของจังหวัดเฮียวโงะและตอนเหนือของจังหวัดเกียวโต
ภาคซันอิงเมื่อเทียบกับภาคอื่น ๆ ถือว่ามีการพัฒนาที่น้อยกว่า พื้นที่ส่วนใหญ่เป็นพื้นที่ชนบทและไม่ค่อยมีภาคอุตสาหกรรมดังนั้น เกษตรกรรมจึงเป็นภาคการผลิตหลักของภาคซันอิง
หญ้าพองลม
หญ้าพองลม หรือ ปู่เจ้าลอยท่า เป็นพืชในวงศ์หญ้า ขึ้นอยู่ในน้ำเป็นแพแน่นในน้ำนิ่งหรือเกาะเลื้อยบนที่ชื้นแฉะเกาะกันเป็นกระจุก สามารถพบได้ตามห้วย หนอง คลอง บึง บ่อ สระ ร่องสวนโดยทั่วไป ลำต้นมีลักษณะคล้ายฟองน้ำ แตกแขนงมาก มีรากที่ข้อ ใบแข็งหนา มีความกว้าง 1.2 เซนติเมตร ความยาวประมาณ 5 เซนติเมตร ใบรูปรีมีลักษณะมน ๆ ก้านใบโป่งพอง เพื่อกักน้ำไว้เลียงตัว ดอกช่อ กระจายพันธุ์ในอินเดีย พม่า ไทย และอินโดจีน ในรัฐอัสสัมปลูกเป็นแพในแม่น้ำเพื่อใช้เป็นอาหารสัตว์ เมล็ดใช้เป็นอาหารในยามขาดแคลนได้ ต้นเหมาะสำหรับเป็นอาหารของวัวควาย บางครั้งเป็นวัชพืชกีดขวางทางน้ำ เมล็ดมีรสหวานมันมีสรรพคุณเป็นยาเย็น รักษาอาการตับอ่อนผิดปกติ ดับพิษและถอนพิษร้อน
ปราสาทนครหลวง
ปราสาทนครหลวง หรือ พระนครหลวง ตั้งอยู่หมู่ที่ 1 ตำบลนครหลวง อำเภอนครหลวง จังหวัดพระนครศรีอยุธยา ได้รับการขึ้นทะเบียนโบราณสถานและประกาศในราชกิจจานุเบกษา เล่ม 52 ตอนที่ 75 วันที่ 8 มีนาคม 2478 ลักษณะของสถาปัตยกรรมเป็นองค์ปราสาท เป็นพุทธสถานจตุรมุขทรงสี่เหลี่ยมผืนผ้า มี 3 ชั้น ชั้นที่ 2 เป็นซุ้มระเบียงล้อมรอบ ชั้นบนมีมณฑปประดิษฐานพระพุทธบาทสี่รอย สร้างในสมัยสมเด็จพระเจ้าปราสาททอง (ประมาณ พ.ศ. 2174)
ปราสาทนครหลวง เริ่มสร้างขึ้นในสมัยสมเด็จพระเจ้าปราสาททอง โดยทรงโปรดให้ช่างไปถ่ายแบบมาจากปราสาทเมืองพระนครหลวง ประเทศกัมพูชา เพื่อเป็นที่พักร้อนก่อนที่จะเสด็จไปนมัสการรอยพระพุทธบาทจังหวัดสระบุรี ปราสาทนครหลวงสร้างไม่แล้วเสร็จในสมัยนั้น ต่อมาราวปี พ.ศ. 2352 ตาปะขาวปิ่น ได้สร้างวัดนครหลวงขึ้นโดยเอาปราสาทนครหลวง เข้าไปไว้ในเขตของวัดด้วย และมีการสร้างพระพุทธบาทสี่รอย ประดิษฐานไว้บนลานชั้นบนของปราสาท จากการดำเนินงานทางโบราณคดี ได้พบว่าวัตถุประสงค์แรกเริ่มของการสร้างปราสาท เป็นการสร้างเพื่อให้เป็นศาสนสถานในพระพุทธศาสนา มิใช่ที่ประทับระหว่างทางในการเสด็จไปนมัสการพระพุทธบาทดังที่เข้าใจกันมาแต่เดิม
ปราสาทนครหลวง ได้รับการขึ้นทะเบียนเป็นโบราณสถาน ตามประกาศกรมศิลปากร เรื่อง กำหนดจำนวนโบราณสถานสำหรับชาติ ในชื่อ พระนครหลวง
พระอุบาลีคุณูปมาจารย์ (ปวง ธมฺมปญฺโญ)
พระอุบาลีคุณูปมาจารย์ (ปวง ธมฺมปญฺโญ) เจ้าอาวาสวัดศรีโคมคำ อำเภอเมืองพะเยา จังหวัดพะเยา และที่ปรึกษาเจ้าคณะภาค 6
พระอุบาลีคุณูปมาจารย์ (ปวง ธมฺมปญฺโญ) มีนามเดิมว่า ปวง นามสกุล วงศ์เรือง เกิดเมื่อวันพุธที่ 11 กรกฎาคม พ.ศ. 2460 แรม 7 ค่ำ เดือน 8 (เดือน 10 ตามปฏิทินล้านนา) ปีมะเส็ง ณ บ้านสางเหนือ ตำบลบ้านสาง อำเภอเมืองพะเยา จังหวัดพะเยา โยมบิดาชื่อพ่อหนานปุ๊ด วงศ์เรือง โยมมารดาชื่อ แม่หลวง วงศ์เรือง
บรรพชาเป็นสามเณร เมื่อวันอาทิตย์ที่ 15 พฤษภาคม พ.ศ. 2475 ขึ้น 11 ค่ำ เดือน 6 (เดือน 8 เหนือ) ปีวอก ณ วัดสางเหนือ ตำบลบ้านสาง อำเภอเมืองพะเยา จังหวัดพะเยา โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง ตำบลบ้านสาง อำเภอเมืองพะเยา จังหวัดพะเยา
อุปสมบทเป็นพระภิกษุ เมื่อวันศุกร์ที่ 10 มิถุนายน 2481 ขึ้น 12 ค่ำ เดือน 7 (เดือน 9 เหนือ) ปีขาล ณ พัทธสีมาวัดสางเหนือ โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง พระกรรมวาจาจารย์ พระปวง ธมฺมวโร วัดศรีบุญเรือง ตำบลบ้านสาง อำเภอเมืองพะเยา จังหวัดพะเยา และพระอนุสาวนาจารย์ พระตุ้ย ญาณรํสี วัดสันกว๊าน ตำบลบ้านสาง อำเภอเมืองพะเยา จังหวัดพะเยา ได้รับฉายานามว่า ธมฺมปญฺโญ
กำมะถันแดง
กำมะถันแดง สุพรรณถันแดง มาดแดง หรือหรดาลแดงหรือในภาษาอังกฤษเรียกเรียลการ์ (Realgar), α-AsS เป็นสารประกอบในกลุ่มอาร์เซนิกซัลไฟด์ ปรากฏในรูปผลึก เป็นเม็ดละเอียด หรือเป็นผง มักจะเกิดร่วมกับออร์พิเมนต์ (AsS) มีส้ส้มแดง ละลายที่ 320 °C ชื่อของสารนี้มาจากจากภาษาอาหรับ "rahj al-ġār" (, "powder of the mine"), ผ่านทาง ภาษากาตาลา และ ภาษาละตินยุคกลาง
ในตำรายาไทยใช้เป็นยาแก้ลมป่วง กามโรค ในตำรายาจีน ใช้แก้พิษ ขับพยาธิ แก้ลมชัก ในทางอุตสาหกรรมใช้ทำสีและใช้ในอุตสาหกรรมฟอกหนัง หากร่างกายได้รับมากจะเป็นพิษทั้งแบบเฉียบพลันและเรื้อรัง
รถพยาบาล
รถพยาบาล () เป็นยานพาหนะสำหรับเคลื่อนย้ายผู้ป่วยหรือผู้บาดเจ็บไปยัง ไปจากหรือระหว่างสถานที่รักษาโรคหรือการบาดเจ็บ และในบางกรณีอาจใช้เพื่อทำการดูแลรักษาอาการป่วยนอกโรงพยาบาล
คำนี้มักใช้ในบริบทของรถพยาบาลฉุกเฉินที่ใช้บนถนน อันเป็นส่วนหนึ่งของบริการการแพทย์ฉุกเฉิน ดูแลอาการป่วยหรือบาดเจ็บเฉียบพลันกับผู้มีปัญหาสุขภาพอย่างร้ายแรง แต่บริบทสามารถขยายไปนอกเหนือจากรถที่มีไฟฉุกเฉินและไซเรน เป็นต้นว่ารถพยาบาลไม่ฉุกเฉินสำหรับขนส่งผู้ป่วย หรือยานพาหนะประเภทฉุกเฉินและไม่ฉุกเฉินอื่น ๆ เช่นรถบรรทุก รถตู้ จักรยาน จักรยานยนต์ รถเก๋งยาว รถบัส เฮลิคอปเตอร์ อากาศยานปีกตรึง เรือเล็ก หรือเรือพยาบาล
คำว่า Ambulance มีรากศัพท์จาก ภาษาละตินว่า ""ambulare"" แปลว่า "เดินหรือเคลื่อนไปเรื่อย ๆ" ซึ่งชี้ให้เห็นว่าการแพทย์ในระยะแรกเป็นกรณีที่ผู้ป่วยถูกเคลื่อนย้ายหรือเข็นไป โดยความหมายเดิมหมายถึงโรงพยาบาลเคลื่อนที่ที่ติดตามกำลังพลไปในการรบ ในช่วงสงครามกลางเมืองอเมริกัน ใน ค.ศ. 1870 พาหนะที่ใช้ขนผู้บาดเจ็บไปจากสมรภูมิจะเรียกว่าดู้พยาบาลในสงครามฝรั่งเศส-ปรัสเซีย โรงพยาบาลสนามก็ยังถูกเรียกว่าเป็นรถพยาบาล รวมถึงในสงครามเซอร์เบีย-ตุรกี ค.ศ. 1876 แม้ตู้พยาบาลจะถูกเรียกว่าเป็นรถพยาบาลตั้งแต่ปี ค.ศ. 1854 ในสงครามไครเมียก็ตาม
นอกจากนี้ยังมีรถพยาบาลแบบอื่น เช่น รถพยาบาลเคลื่อนย้าย (ambulette ก็เรียก) ซึ่งมักจะไม่มี (แต่ก็อาจมี) อุปกรณ์ช่วยชีวิตและมีเจ้าหน้าที่ที่คุณสมบัติน้อยกว่าเจ้าหน้าที่ในรถพยาบาลปกติ เนื่องจากใช้เพื่อขนส่งผู้ป่วยไปมาหรือระหว่างสถานที่รักษาเท่านั้น รถเคลื่อนย้ายในเกือบทุกประเทศจะไม่มีไฟฉุกเฉินหรือไซเรน บางประเทศอาจมีรถพยาบาลที่ดัดแปลงเพื่อให้มีคนพยาบาลไปด้วยหนึ่งคนเพื่อปฐมพยาบาล แต่ไม่ได้ใช้เพื่อขนส่ง ในกรณีดังกล่าวผู้ป่วยที่จำเป็นต้องไปโรงพยาบาลจะต้องใช้รถพยาบาลสำหรับผู้ป่วย ควบคู่ไปกับรถของหน่วยเคลื่อนที่เร็วด้วย
อีลิชา โอติส
อีลิชา เกรฟส์ โอติส (; 3 สิงหาคม 1811 – 8 เมษายน 1861) เป็นนักอุตสาหกรรม ผู้ก่อตั้งบริษัทโอติสเอเลเวเตอร์และผู้ประดิษฐ์อุปกรณ์นิรภัยซึ่งป้องกันมิให้ลิฟต์ตกหากเคเบิลยกขาด เขาประดิษฐ์อุปกรณ์นี้ขณะอาศัยอยู่ในยองเคอส์ รัฐนิวยอร์ก ในปี 1852 และเสร็จสิ้นผลิตภัณฑ์ในปี 1854
วิธีใช้
"วิธีใช้" เป็นซิงเกิลที่ 3 ของ สิงโต นำโชค และมีอภิวัชร์ เอื้อถาวรสุข หรือแสตมป์ มาร่วมร้อง ประพันธ์เนื้อร้อง-ทำนองและผู้เรียบเรียงโดย สิงโต นำโชค และอภิวัชร์ เอื้อถาวรสุข โดยทั้งสองคนนั้นเคยร้องร่วมกันแล้วในเพลงของแสตมป์ "ชายกลาง" ในปี พ.ศ. 2554 เป็นเพลงที่ฟัง สบายๆ สไตล์ดนตรีมีเอกลักษณ์ตามแบบฉบับของพวกเขา
เพลง "วิธีใช้" ออกจำหน่ายในวันที่ 8 ตุลาคม พ.ศ. 2556 ประสบความสำเร็จในชาร์ตเพลงของไทยในหลายคลื่นวิทยุ อาทิ คลื่นซี้ดเอฟเอ็มในชาร์ตทอป 20 ได้อันดับสูงสุดที่ 3 อันดับที่ 14 ของชาร์ตเพลง 95.5 เอฟเอ็ม เวอร์จิ้นฮิตซ์ ชาร์ตท็อป 40 ของ 95.5 เวอร์จิ้นฮิตซ์
มิวสิกวิดีโอเพลง "วิธีใช้" เผยแพร่ครั้งแรกในวันที่ 31 ตุลาคม พ.ศ. 2556 เนื้อหาเพลงเกี่ยวกับการเปรียบเทียบว่าสิ่­งของต่างๆ รอบตัวล้วนมีวิธีใช้กำกับไว้ แต่เมื่อได้เจอผู้หญิงสวยๆ พวกเธอไม่ได้มีวิธีใช้แปะไว้ ทำให้ไม่รู้วิธีใช้ ไม่รู้วิธีรักอย่างพอดี สุดท้ายก็หลงรักจนหมดใจ ทั้งที่ความจริงแล้วผู้หญิงสวยๆ เหล่านั้นมีไว้แค่มองเท่านั้น โดยภาพที่ถ่ายทำทั้งหมดถูกถ่ายทอดเป็นแอนิเมชั่­น และมี ปอย-ตรีชฎา เพชรรัตน์ มาร่วมแสดงด้วย
เพลง "วิธีใช้" ได้อันดับ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 1 ธันวาคม พ.ศ. 2556 และอันดับที่ 14 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
เมดิเตอร์เรเนียนเกมส์
เมดิเตอร์เรเนียนเกมส์ () เป็นการแข่งขันกีฬาหลายชนิดระหว่างประเทศของบริเวณเมดิเตอร์เรเนียน ซึ่งตามปกติจะมีการจัดแข่งขันทุกสี่ปี โดยคณะกรรมการโอลิมปิกอียิปต์ (Egyptian Olympic Committee หรือ EOC)ตลอดระยะเวลาที่มีการแข่งขันกีฬาเมดิเตอร์เรเนียนเกมส์ ปรากฏว่ามีการแข่งขันกีฬาทั้งหมด 33 ชนิด ดังตารางต่อไปนี้
อันดับหน่อไม้ฝรั่ง
อันดับหน่อไม้ฝรั่งหรือAsparagales เป็นอันดับของพืชใบเลี้ยงเดี่ยวที่ใช้การจัดจำแนกพืชระบบ APG III ตั้งชื่อตามวงศ์ Asparagaceae อันดับนี้เสนอขึ้นครั้งแรกโดย Huber เมื่อ พ.ศ. 2520 และต่อมาได้นำไปใช้ในระบบ Dahlgren system]] ใน พ.ศ. 2528 ก่อนหน้านี้ สมาชิกส่วนใหญ่ของอันดับนี้เคยอยู่ในอันดับ Liliales ซึ่งเป็นที่รวมของพืชใบเลี้ยงเดี่ยวที่กลีบรวมมีสี และไม่สะสมแป้งในเอนโดสเปิร์ม แต่จากการศึกษาทางด้านดีเอ็นเอได้แสดงให้เห็นว่าอันดับ Liliales ควรแ่บ่งออกเป็นอย่างน้อย 3 อันดับคือ Liliales, Asparagales และ Dioscoreales
มณฑลเชมกัง
มณฑลเชมกัง () เป็นหนึ่งใน 20 มณฑล ของประเทศภูฏาน ถูกล้อมด้วย มณฑลซาร์ปัง, มณฑลตงซา, มณฑลบุมทัง, มณฑลมองการ์ และ มณฑลซัมดรุปจงคาร์, และเส้นขอบรัฐอัสสัม ใน ประเทศอินเดีย ไปทางใต้ ศูนย์กลางการบริหารของมณฑลเชมกัง
เมดิเตอร์เรเนียนเกมส์ 1951
กีฬาเมดิเตอร์เรเนียนเกมส์ 1951 () การแข่งขันนี้จัดขึ้นที่อะเล็กซานเดรีย ประเทศอียิปต์
ชนนิกานต์ เนตรจุ้ย
ชนนิกานต์ เนตรจุ้ย (เกิด 1 เมษายน พ.ศ. 2537) เป็นนักแสดงภาพยนตร์ชาวไทย เริ่มเป็นที่รู้จักจากการเล่นภาพยนตร์เรื่อง "Mary is happy, Mary is happy" ปัจจุบัน ชนนิกานต์กำลังศึกษาอยู่ที่คณะนิเทศศาสตร์ มหาวิทยาลัยกรุงเทพ
ดิสนีย์จูเนียร์เอเชีย
ดิสนีย์จูเนียร์เอเชีย () เป็นช่องสถานีโทรทัศน์ ที่ออกฉายในเอเชีย และเป็นช่องสถานีโทรทัศน์ดาวเทียมที่ออกอากาศในเอเชียตะวันออกเฉียงใต้ โดยมีต้นแบบมาจากช่องดิสนีย์จูเนียร์ ของสหรัฐอเมริกา
ยมบาลเจ้าขา
ยมบาลเจ้าขา เป็นละครโทรทัศน์ประเภทละครชุด เพื่อสะท้อนสังคมและส่งเสริมคุณธรรมความดี ผลิตโดย นวประทานพร โดย ตฤณ เศรษฐโชคและ ทิพย์ กานต์พิชชา กองแก้ว บทประพันธ์โดย วรัญญา ธรรมสุนทร บทโทรทัศน์โดย อรรถพร คมขำ /รสอุบล-สุคนธรส/อรุณแก้ว พุทธรักษา กำกับการแสดงโดย เกรย์-ชัยยุทธ ชูศักดิ์ไพบูลย์/ นิรันดร์ ธรรมปรีชา ออกอากาศทางสถานีโทรทัศน์สีกองทัพบกช่อง 7 ทุกวัน เวลา 18.00 - 18.30 น. โดยเริ่มออกอากาศตอนแรกวันที่ 22 เมษายน พ.ศ. 2556 - 5 พฤษภาคม พ.ศ. 2557 อีกทั้งกำลังอยู่ในระหว่างเตรียมการดำเนินการผลิต ยมบาลเจ้าขา ปี 2 เพื่อตอบสนองต่อกระแสคนดูเป็นที่เรียบร้อยแล้ว
เพลงสรรเสริญธงชาติบราซิล
เพลงสรรเสริญธงชาติบราซิล (), เป็นเพลงสรรเสริญธงชาติ. ประพันธ์บทร้องโดย โอลาฟโว บิลัค, เรียบเรียงทำนองโดย ฟรานซิสโก บรากา. มีการบรรเลงอย่างเป็นทางการครั้งแรกเมื่อวันที่ 9 พฤศจิกายน ค.ศ. 1906 และ ใช้แทนเพลงชาติในช่วงที่มีการเชิญธงทหาร
เพลงสรรเสริญธงชาติ (ในฐานะเพลงปลุกใจ และ เพลงสำคัญของบราซิล) ซึ่งได้รับความนิยมสูงในสมัยการปกครองยุคเผด็จการทหารระหว่าง ค.ศ. 1964-1985, ในปัจจุบันกลุ่มเพลงดังกล่าวอาจถูกลดความสำคัญลง. เพลงสรรเสริญจะทำการบรรเลงในวันธงชาติ (19 พฤศจิกายน), ซึ่งมีพิธีเชิญธงชาติผืนใหม่ขึ้นสู่ยอดเสา.
พิธีเชิญธงชาติ (เป็นพิธีที่จัดโดยรัฐบาล เช่น กองทัพ และ สถานศึกษา อื่นๆ, พิธีดังกล่าวจัดขึ้นที่ Praça dos Três Poderes ในกรุงบราซิเลีย), โดยมีการเชิญธงชาติผืนใหม่ขึ้นสู่ยอดเสาประกอบการบรรเลงเพลงชาติ ส่วนธงผืนเดิถูกลดลงจากยอดเสาประกอบการบรรเลงเพลงสรรเสริญธงชาติ (ไม่นับรวมถึงการประดับธงชาติ ธงตกแต่งในสถานที่ดังกล่าว).
นัมบ์ (เพลงลิงคินพาร์ก)
"นัมบ์" () เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สามจากอัลบั้ม"เมทีโอรา" และเป็นเพลงลำดับที่สิบสาม หรือเป็นเพลงสุดท้ายในอัลบั้ม เป็นเพลงหนึ่งของลิงคินพาร์กที่เป็นที่รู้จัก และติดอันดับหนึ่งในบิลบอร์ดเพลงอัลเทอร์เนทีฟภายใน 12 สัปดาห์ โดยติดอันดับหนึ่งของชาร์ตในปี พ.ศ. 2546 ในเวลา 6 สัปดาห์ และอีก 6 สัปดาห์ในปี พ.ศ. 2547 และติดอันดับที่ 11 ใน"บิลบอร์ด"ฮอต 100
เพลงได้นำไปดัดแปลงเป็นผลงานเพลง "นัมบ์/อานคอร์" ซึ่งเป็นการทำผลงานร่วมกันระหว่างลิงคินพาร์กกับนักร้องแร็ป เจย์-ซี โดยผลงานเพลงที่เป็นที่นิยมของศิลปินทั้งสอง นำมารวมกันในอัลบั้ม "คอลลิชันคอร์ส" (Collision Course) และได้รับรางวัลแกรมมี ในรางวัลแร็ป/ร้องยอดเยี่ยม "นัมบ์" ถูกจัดอันดับให้อยู่ในอันดับที่ 95 ในท็อป 100 แทร็กในรอบทศวรรษของเว็บไซต์บริการเพลงออนไลน์แรปโซดี (Rhapsody)
มิวสิกวิดีโอกำกับโดย โจ ฮาห์น ถ่ายทำที่กรุงปราก สาธารณรัฐเช็ก ฉากโรงเรียน ห้องเรียน ทางเดิน และสนามด้านนอก ตั้งอยู่ที่โรงเรียนมัธยมโยฮันเนสเคปเลอร์ ที่กรุงปราก ฉากสะพานถ่ายที่สะพานชาร์ลส (Charles Bridge) ซึ่งเป็นสถานที่ที่มีชื่อเสียงของกรุงปราก แต่เนื่องจากนักร้องนำ เชสเตอร์ เบนนิงตัน กำลังป่วยจากอาการปวดท้องและปวดหลังอย่างรุนแรง จึงเลื่อนการถ่ายทำ ในฉากโบสถ์ที่คล้ายกันในลอสแอนเจลิส
มิวสิกวิดีโอมีเนื้อหาเกี่ยวกับปัญหาในครอบครัว และปัญหาสังคมที่ต้องเผชิญในชีวิตของนักศึกษาสาว ผู้ถูกทอดทิ้งจากสังคม (แสดงโดย Briana Evigan) เธอใช้เวลาส่วนใหญ่ในการวาดภาพ แสดงให้เห็นว่าเธออาจมีความฝันที่จะเป็นจิตรกร ในชั้นเรียนเธอโดนอาจารย์ว่าเพราะเธอวาดภาพขณะที่อาจารย์กำลังสอน ทุกคนในห้องจึงหัวเราะเยาะและล้อเธอ ทำให้เธอเป็นที่เยาะเย้ยของคนส่วนมากในโรงเรียน
เพลงทั้งหมดแต่งโดยลิงคินพาร์ก
พระศรีวิสุทธิคุณ (มานพ ปิยสีโล)
ผู้ช่วยศาสตราจารย์ ดร. พระศรีวิสุทธิคุณ นามเดิม มานพ เจือจันทร์ ฉายา ปิยสีโล เป็นพระราชาคณะชั้นสามัญฝ่ายมหานิกาย ปัจจุบันดำรงตำแหน่งเจ้าคณะจังหวัดสุรินทร์ รักษาการแทนเจ้าอาวาสวัดป่าพุทธชยันตี หมู่ที่ 5 ตำบลผักไหม อำเภอศีขรภูมิ จังหวัดสุรินทร์
พระศรีวิสุทธิคุณ มีนามเดิมว่า มานพ เจือจันทร์ เกิดเมื่อปี พ.ศ 2504 ภูมิลำเนาอยู่บ้านแตล ตำบลแตลอำเภอศรีขรภูมิ จังหวัดสุรินทร์
อุปสมบทเป็นพระภิกษุเมื่อวันที่ 20 พฤษภาคม พ.ศ. 2525 ณ พัทธสีมาวัดพรมศิลาแตล ตำบลแตล อำเภอศีขรภูมิ จังหวัดสุรินทร์ โดยพระครูอรุณธรรมวิภัช วัดพรมศิลาแตล เป็นพระอุปัชฌาย์ ได้รับฉายานามว่า"ปิยสีโล"